
Budskab  fra  Det  øverste  Præsidentskab 


Tj  en  Herren  i  dag 


Præsident  Marion  G.  Romney 

Andenrådgiver  i  Det  øverste  Præsidentskab 


Mit  formål  med  dette  budskab  er  at 
stimulere  læseren  til  at  adlyde  Josuas 
opfordring  og  efterligne  hans  personlige 
forpligtelse,  da  han  sagde  til  israelitter- 
ne: 

„Så  frygt  nu  Herren  og  tjen  ham  i  oprig- 
tighed og  trofasthed,  skaf  de  guder  bort, 
som  eders  forfædre  dyrkede  hinsides  flo- 
den og  i  Ægypten,  og  tjen  Herren. 
.  .  .  vælg  i  dag,  hvem  I  vil  tjene,  de  guder, 
eders  forfædre  dyrkede  hinsides  floden, 
eller  amoritternes  guder,  i  hvis  land  I  nu 
bor.  Men  jeg  og  mit  hus,  vi  vil  tjene 
Herren!"  (Josua  24:1415.) 
Det  er  umuligt  at  overvurdere  betydnin- 
gen af  de  to  punkter,  Josua  fremhævede  i 
denne  mesterlige  udtalelse:  Det  ene,  tjen 
Herren;  og  det  andet,  gør  det  nu:  „i 
dag".  Når  jeg  tænker  på  Josuas  opfor- 


dring og  løfte,  kan  jeg  ikke  lade  være 
med  også  at  tænke  på  Amuleks 
storslåede  udtalelse: 
,, Dette  liv  er  tiden,  da  menneskene  skul- 
le berede  sig  til  at  møde  Gud  ;  ja,  dette 
livs  dag  er  den  dag,  da  menneskene  skal 
udføre  deres  arbejde." 
Jeg  beder  jer  ikke  at  opsætte  jeres  om- 
vendelsesdag  til  enden;  thi  dersom  vi  ik- 
ke benytter  vor  tid  i  dette  liv,  da  kommer 
der  efter  denne  livets  dag,  som  er  os  givet 
til  at  berede  os  til  evigheden,  en  mørk 
nat,  hvori  intet  arbejde  kan  udrettes. 
I  kan  ikke  sige,  når  I  kommer  til  dette 
frygtelige  tidspunkt:  Jeg  vil  angre  og 
omvende  mig  til  min  Gud.  Nej,  I  kan 
ikke  sige  det,  thi  den  samme  ånd,  som  er 
i  besiddelse  af  jeres  legeme,  når  I  går  ud 
af  dette  liv,  den  samme  ånd  vil  have 


1 


magt  til  at  tagejeres  legeme  i  besiddelse  i 
den  evige  verden. 

Thi  dersom  I  har  opsat  jeres  omvendel- 
sesdag  til  døden,  da  er  I  blevet  djævelens 
ånd  undergivet,  og  han  besegler  jer  som 
sine;  thi  Herrens  ånd  har  forladt  jer  og 
kan  ikke  være  hos  jer,  og  djævelen  har 
fuldkommen  magt  over  jer;  det  er  de 
ondes  sidste  tilstand.'  (Alma  34:3235.) 
Som  omtalt  af  Alma  i  det  12.  kapitel  af 
hans  bog,  afslører  han  grundlaget  for 
Amuleks  udtalelse,  at  „dette  liv  blev  .  .  . 
en  tid,  hvori  man  kunne  forberede  sig  til 
at  møde  Gud."  Han  påpeger,  at  jordeli- 
vet blev  givet  til  vore  første  dødelige  for- 
ældre, Adam  og  Eva,  og  er  blevet  os 
givet  som  ,,en  prøvetid,  en  tid,  hvori 
man  kunne  berede  sig  til  at  møde  Gud, 
en  tid  til  at  berede  sig  til  den  evige  til- 
stand .  .  .  som  er  efter  de  dødes  opstan- 
delse". (Alma  12:24). 
Han  forklarer,  at  den  forløsningsplan, 
som  blev  forkyndt  Adam,  og  som  vi 
også  er  blevet  belært  om,  giver  Adam  og 
os  tilladelse  til  at  vende  tilbage  til  Her- 
rens nærvær,  hvis  vi  omvender  os  og 
efterlever  evangeliet. 
Idet  Alma  talte  om  menneskene,  sagde 
han:  ,,Og  efter  at  have  kundgjort  dem 
forløsningsplanen,  gav  Gud  dem  befa- 
linger, at  de  ikke  skulle  gøre  ondt,  da 
straffen  derfor  var  den  anden  død,  som 
var  en  evig  død  med  hensyn  til  de  ting, 
der  henhører  til  retfærdighed;  thi  over 
sådanne  kunne  forløsningsplanen  ikke 
have  nogen  magt;  thi  retfærdighedens 
gerninger  kan  ikke  tilintetgøres  ifølge 
Guds  uendelige  godhed. 
Men  Gud  kaldte  på  menneskene  i  sin 
Søns  navn,  og  dette  var  den  plan  til 
forløsning  som  blev  lagt,  og  han  sagde: 
Dersom  I  vil  omvende  jer  og  ikke  for- 


hærde jeres  hjerter,  da  vil  jeg  være  barm- 
hjertig mod  jer  på  grund  af  min  enbårne 
Søn. 

Derfor  skal  den,  der  omvender  sig  og 
ikke  forhærder  sit  hjerte,  have  krav  på 
barmhjertighed  gennem  min  enbårne 
Søn,  til  syndernes  forladelse,  og  de  skal 
indgå  til  min  hvile. 

Og  jeg  sværger  i  min  vrede,  at  hver  den, 
der  forhærder  sit  hjerte  og  synder,  skal 
ikke  indgå  til  min  hvile."  (Alma  12:32- 
35) 

Alma  udfordrede  sin  søn  Helaman  til  at 
gøre  op  med  sig  selv  i  sin  ungdom: 
,,0,  min  søn,  husk  at  lære  visdom  i  din 
ungdom;  ja,  lær  i  din  ungdom  at  holde 
Guds  bud. 

Ja,  råb  til  Gud  om  hele  dit  underhold;  ja, 
lad  alle  dine  gerninger  være  for  Herren, 
og  hvor  du  end  går,  lad  det  ske  i  Herren, 
ja,  lad  dine  tanker  vore  henvendt  til  Her- 
ren; ja,  lad  dit  hjertes  attrå  være  til  Her- 
ren evindelig. 

Rådfør  dig  med  Herren  i  alle  dine  ger- 
ninger, og  han  vil  vejlede  dig  til  det  gode; 
ja,  når  du  lægger  dig  om  aftenen,  da  læg 
dig  for  Herren,  så  han  kan  våge  over  dig, 
medens  du  sover;  og  når  du  står  op  om 
morgenen,  da  lad  dit  hjerte  være  fuldt  at 
taksigelse  til  Gud;  og  dersom  du  gør  det, 
skal  du  blive  ophøjet  på  den  yderste 
dag."  (Alma  37:35-37) 
Alma  udtalte  en  stor  sandhed,  da  han 
sagde  til  sin  søn  Corianton: 
„Tro  ikke,  fordi  der  er  blevet  talt 
angående  genoprettelse,  at  du  skal  blive 
genbragt  fra  synd  til  salighed.  Jeg  siger 
dig,  at  ugudelighed  har  aldrig  været  lyk- 
ke.' (Alma  4.1:10) 

Den  sikre  vej  til  fred  og  lykke  i  dette  liv 
"og  livet  herefter,  er  at  tjene  Herren  i  dag 
og  hver  eneste  dag. 


Kundskab  om  Kristus 


David  A.  Whetten 


Før  eller  senere  vil  ethvert  menneske, 
som  nogen  sinde  har  levet  på  jorden, 
modtage  vished  om  Jesu  Kristi  guddom- 
melighed. Skrifterne  fortæller  os,  at  når 
han  kommer  for  anden  gang,  vil  tegnene 
på  hans  goddommelighed  være  så  over- 


vældende, at  hvert  knæ  skal  bøje  sig  og 
hver  tunge  bekende,  at  Jesus  er  Kristus. 
(L&P.  88:104) 

Men  kundskab  om  ham  er  ikke  nok. 
Den  vished,  der  frelser,  kommer  af  vore 
personlige  anstrengelser  for  at  udvikle  et 


nært  venskab  med  Herren  gennem  bøn 
og  meditation. 

Frelseren  erklærede:  „Og  dette  er  det 
evige  liv,  at  de  kender  dig,  den  eneste 
sande  Gud,  og  ham  som  du  har  sendt, 
Jesus  Kristus."  (Joh.  17:3)  Læg  mærke 
til  ordene.  Vi  opnår  evigt  liv  ved  at  kende 
Gud  og  Jesus  Kristus,  ikke  ved  at  vide 
noget  om  dem.  Det  forekommer  mig,  at 
der  er  stor  forskel  på  disse  to  slags  viden. 
„Det  største  og  vigtigste  af  alle  vor  him- 
melske Faders  og  hans  Søn,  Jesu  Kristi 
krav,"  sagde  Brigham  Young,  „er  ...  at 
tro  på  Jesus  Kristus,  at  vide,  at  han  er 
vores  Frelser  og  at  søge  at  komme  ham 
nær.  Gør  det,  der  er  nødvendigt  for  at 
åbne  og  holde  åben  kommunikation 
med  .  .  .  vor  Frelser."  {Journal  of  Dis- 
cour ses  8:339) 

Jeg  mener,  at  jeg  er  interesseret  i  person- 
ligt at  lære  nogen  at  kende,  hvis  det,  jeg 
har  fået  at  vide  om  ham  eller  lagt  mærke 
til  hos  ham,  antyder,  at  vores  bekendt- 
skab vil  blive  værdifuldt.  Fire  egenska- 
ber hos  Jesus  -  antydet  gennem  hans 
behandling  af  andre  -  har  givet  mig  det. 
indtryk,  at  Herren  er  en,  hvis  nære  ven- 
skabjeg oprigtigt  burde  søge  og  udvikle. 
Den  første  egenskab  er  Frelserens  inti- 
me kendskab  til  enhver  af  os.  Fordi  han 
kendte  ønskerne  i  folks  hjerter  og  deres 
indre,  åndelige  værdier  dengang,  gjorde 
han  sig  ofte  venner  med  de  udstødte, 
som  blev  ugleset  af  deres  medmenne- 
sker. Ved  valget  af  dem,  der  skulle  danne 
det  første  kvorum  af  tolv  apostle,  gik 
Jesus  ikke  til  de  steder,  hvor  de  kongeli- 
ge boede  eller  til  Sanhedrinets  impone- 
rende bygning,  men  hellere  til  de  primiti- 
ve fiskerbåde  ved  kysten  og  til  en  forag- 
tet skatteopkrævers  bod. 

Lyt  til  Herrens  ord  til  forsamlingen  for 
blot  150  år  siden,  i  1831,  således  som  de 
er  optegnede  i  Lære  og  Pagter: 

„Se  og  hør,  o,  min  kirkes  ældster,  som  er 
kommet  sammen,  hvis  bønner  jeg  har 


hørt,  og  hvis  hjerter  jeg  kender,  og  hvis 

ønsker  er  steget  op  for  mig. 

Se,  mine  øjne  hviler  pajer"  (L&P.  67:1- 

2). 

Læg  mærke  til,  at  i  afsnit  5  i  Lære  og 
Pagter  henviser  Herren  til  „min  tjener 
Martin  Harris"  (L&P.  5:1).  Han  kendte 
hans  navn!  Han  kendte  også  navnene  på 
John  Whitmer,  som  nedskrevet  i  afsnit 
15,  og  Frederick  G.  Williams  i  afsnit  93. 
Ja,  Herren  gav  bestemte  instruktioner  til 
mere  end  65  enkeltpersoner  i  åbenbarin- 
ger, der  er  nedskrevet  i  den  hellige  bog. 
Jeg  er  personligt  overbevist  om,  at  Her- 
ren kender  hver  enkelt  af  os.  Jeg  har  følt 
hans  vedholdende  indflydelse  ved  man- 
ge lejligheder  under  mit  livs  prøvelser. 
Hvadenten  jeg  oplevede  frygt  efter  en 
smertefuld  knæskade,  da  jeg  var  på  mis- 
sion, ensomhed  under  en  sørgelig  adskil- 
lelse fra  min  familie  for  at  tjene  i  Viet- 
nam, eller  en  forfærdelig  hul  tomhed  ef- 
ter en  elsket  kammerats  død,  har  jeg 
ikke  fundet  nogen  balsam  så  beroligen- 
de som  den  søde,  fredfyldte,  trøstende 
forsikring,  der  kommer  fra  den  gud- 
dommelige hvisken:  „Vær  rolig",  „Vær 
fattet"  ,  „Jeg  er  her".  „Jeg  ved  det". 
En  anden  og  lignende  af  Frelserens  ka- 
rakteregenskaber, bygget  på  egne  erfa- 
ringer, er  hans  evne  til  medfølelse  i  alle 
vore  vanskeligheder  og  prøvelser.  Frel- 
seren ved,  hvad  det  vil  sige  at  blive  fri- 
stet, være  forpint,  bange,  bespottet  og 
misbrugt;  og  derfor  har  han  stor  medli- 
denhed med  andre. 

Vi  ved,  at  han  oplevede,  hvad  nogle  har 
betegnet  som  den  mest  intense  form  for 
menneskelig  lidelse  -  ensomhed.  Jeg  be- 
væges dybt  ved  denne  udtalelse  fra  Frel- 
seren nær  hans  livs  slutning:  „Se,  den 
time  kommer,  ja,  den  er  allerede  kom- 
met, da  I  skal  spredes  hver  til  sit  og  lade 
mig  ene  tilbage;  dog,  jeg  er  ikke  ene,  thi 
Faderen  er  med  mig."  (Joh.  16:32) 
Vi  ved,  at  Frelseren  ikke  blot  oplevede 
afvisning  og  ensomhed,  men  også  fristel- 

BRIGHAM  YOUNG 


se.  Paulus  skriver,  at  Frelseren  har  været 
fristet  i  alle  ting  ligesom  vi,  dog  uden 
synd.  (Hebr.  4:15)  Hvordan  påvirker  det 
vort  forhold  til  Frelseren?  Paulus  svarer: 
„Thi  som  den,  der  selv  er  blevet  fristet  og 
har  lidt,  kan  han  komme  dem  til  hjælp, 
som  fristes."  (Hebr.  2:18) 
Jesu  liv  beredte  ham  til  at  have  medli- 
denhed med  andre. 

Ved  en  bestemt  lejlighed,  efter  at  have 
holdt  en  lang  prædiken,  sagde  han  til 
sine  disciple:  „Jeg  vil  ikke  lade  dem  gå 
fastende  bort,  for  at  de  ikke  skal  vans- 
mægte undervejs,"  (Matt.  15:32)  og  han 
mættede  på  mirakuløs  måde  4000  men- 
nesker med  syv  brød  og  nogle  få  fisk,  og 
demonstrerede  på  den  måde  sin  interes- 
se for  deres  fysiske  såvel  som  deres  ånde- 
lige behov. 

Hans  store  medlidenhed  med  os  kan  væ- 
re en  kilde  til  trøst,  når  vi  fristes  og  un- 
drer os  over,  om  vi  er  værdige  til  hans 
store  kærlighed  og  tillid.  Jeg  forsikres 
herom  påny  af  hans  ord  til  nogle  af  de 
tidlige  kirkemedlemmer. 
„Se  til  og  hør,  o,  I  min  kirkes  ældster .  .  . 
(jeg  kender)  menneskets  svaghed  og  ved, 
hvorledes  (jeg)  skal  komme  dem  til 
hjælp,  som  fristes. 

Thi  sandelig  siger  jeg  jer:  Jeg  vil,  at  I  skal 
overvinde  verden,  'og  derfor  vil  jeg  have 
medlidenhed  med  jer. 
Der  er  nogle  iblandt  jer,  som  har  syndet, 
men  sandelig  siger  jeg  jer  .  .  .jeg  vil  være 
jer  nådig."  (L&P.  62:1;  64:2-4) 
Afdøde  ældste  Hugh  B.  Brown  af  De 
tolvs  Råd  sagde:  „Meget  tit  har  jeg  følt, 
at  jeg  kunne  nå  op  og  gribe  Guds  hånd. 
Han  har  været  så  nær,  så  barmhjertig,  så 
villig  til  at  besvare  mine  anmodninger  og 
til  at  hjælpe  mig  gennem  vanskelige  si- 
tuationer." {Church  News,  6.  dec.  1975, 
s.  3)  Til  ældste  Browns  vidnesbyrd  vil  jeg 
tilføje  mit  eget  med  ordene  fra  Esajas' 
store  profeti:  „Et  barn  er  født  os  .  .  . 
hans  navn  skal  være  Underfuld- 
Rådgiver."  (Es.  9:6) 


En  tredie  karakteregenskab,  som  burde 
motivere  os  til  at  drage  nærmere  til  Frel- 
seren, er  hans  dybtfølte  og  fuldkomne 
kærlighed  til  os.  Klar  over  betydningen 
af,  at  én  mand  tilbød  at  lide  stor  smerte 
for  at  hans  brødre  og  søstre  ikke  skulle 
være  nødt  til  at  lide  tilsvarende  smerte, 
udbrød  Paulus: 

,, Thi  jeg  er  vis  på,  at  hverken  død  eller  liv 
eller  åndemagter  eller  noget  nuværende 
eller  noget  tilkommende  eller  kræfter 
eller  det  høje  eller  det  dybe  eller  nogen 
anden  skabning  vil  kunne  skille  os  fra 
Guds  kærlighed  i  Kristus,  vor  Herre." 
(Rom.  8:38-39) 

Hvilket  kraftigt  vidnesbyrd  om  Kristi 
villighed  til  at  betale  enhver  pris  for  at 
hjælpe  os  i  vor  kamp  for  evig  lykke!  Ja, 
essensen  af  guddommelighed  er  villig- 
hed til  at  ofre  til  andres  fordel.  Hvor  er  vi 
heldigt  stillede,  for  selv  om  vi  befinder  os 
i  den  verden,  hvis  filosofi  er  „øje  for 
øje",  så  var  Kristus  villig  til  at  lade  sig 
korsfæste  for  os  uden  hensyn  til  vor  per- 
sonlige påskønnelse,  eller  mangel  derpå, 
for  hans  offer. 

En  fjerde  egenskab  er  én,  der  skiller  ham 
fra  alle  andre:  hans  guddommelige 
magt.  Kristus  er  ikke  blot  dybt  interesse- 
ret i  vor  personlige  udvikling,  men  han 
har  også  magt  til  at  gøre  noget  ved  det  - 
han  har  magt  til  at  forandre  tilværelsen. 
Uden  tvivl  har  vi  alle  læst  historier  om, 
hvordan  han  bogstaveligt  har  forandret 
mennesker  på  engang,  som  f.eks.  Paulus 
og  Alma.  Men  ofte  er  de  små,  stilfærdi- 
ge, hverdagseksempler  på  omvendelses- 
mirakler  lettere  at  henvise  til. 
En  af  mine  mest  mindeværdige 
missionæroplevelser  fandt  sted  i  en  kold, 
fugtig  kælderlejlighed  hos  et  ikke-med- 
lem  i  Edmonton  i  Canada.  Min  kamme- 
rat og  jeg  prøvede  at  hjælpe  en  inkarne- 
ret ryger  til  at  efterleve  visdomsordet,  og 
han  kaldte  os  en  aften  til  sin  ringe  bopæl 
for  at  indrømme  fiaskoen.  Han  sagde: 
„Jeg  har  gjort  alle  menneskelige  anstren- 


gelser, men  jeg  kan  ikke  holde  op  med  at 
ryge.  Jeg  ved,  at  evangeliet  er  sandt,  jeg 
ønsker  at  blive  døbt,  men  jeg  vil  aldrig 
blive  i  stand  til  at  overvinde  denne  va- 
ne." 

Vores  svar  til  denne  opgivende  mand 
var:  „Giv  ikke  op.  Du  kan  holde  op  med 
at  ryge,  for  der  findes  en  overmenneske- 
lig kraft,  der  kan  give  dig  den  styrke  og 
det  mod,  som  du  behøver." 
Vi  bad  ham  læse  disse  trøstende  og  forsi- 
krende ord  fra  Paulus:  „Det  er  kun  al- 
mindelige, menneskelige  fristelser,  der 
hidtil  har  mødt  jer,  og  Gud  er  trofast, 
han  vil  ikke  tillade,  at  I  fristes  over  evne, 
men  sammen  med  fristelsen  skabe  vej  ud 
af  den,  så  I  kan  stå  den  igennem."  (1. 
Kor.  10:12) 

Så  knælede  vi  med  ham  og  bad  Herren 
give  ham  det  mod  og  den  beslutsomhed, 
der  var  nødvendig  for  at  sætte  hans  liv  i 
orden,  så  han  og  hans  familie  kunne  bli- 
ve døbt.  Hvilken  vidnesbyrd- 
opbyggende  oplevelse  var  det  ikke  for  en 
19-årig  dreng  at  være  vidne  til  forandrin- 
gerne i  denne  mands  liv,  da  Herrens  Ånd 
mangedoblede  hans  styrke  og  hjalp  ham 
til  at  modstå  fristelse  og  efterleve  Guds 
befalinger! 

Hvilken  magtfuld  ven  -  denne  mand  fra 
Galilæa!  Hvem  ellers  kender  os  så 
indgående,  har  gjort  så  meget  for  at  be- 
vise sin  kærlighed  til  os,  har  demonstre- 
ret sin  evne  til  medlidenhed  og  forståelse 
og  som  også  har  den  guddommelige 
kraft  til  at  hjælpe  os  med  at  forandre  vor 
tilværelse?  Hvem  burde  derfor  være  me- 
re efterstræbt  som  vores  intime  kamme- 
rat og  ven? 

Lad  os  blive  så  tilstrækkeligt  motiveret 
ved  det,  vi  har  hørt  om  Kristus  ,  at  vi 
ønsker  at  udvikle  et  personligt,  intimt 
forhold  til  ham.  Når  vi  tilbringer  tid 
sammen  med  ham  i  magtfuld  bøn  og 
tænksom  meditation,  vil  vi  vinde  en  per- 
sonlig kundskab  om  den  Gud,  vi  tilbe- 


der,  og  forstå,  at  han  i  sandhed  er  vor 
kæreste  ven. 

Når  vi  gør  det,  vil  vi  begynde  at 
påskønne  den  indsigt,  Paulus,  én  af  Kri- 
sti venner,  havde,  idet  han  erklærede: 
„Jeg  regner  i  sandhed  alt  for  tab  i  sam- 
menligning med  det  langt  højere  at  ken- 
de Kristus  Jesus,  min  Herre.  For  hans 
skyld  har  jeg  lidt  tab  på  alt .  .  .  for  at  jeg 


må  kende  ham  og  kraften  i  hans  opstan- 
delse og  fællesskabet  med  ham  i  hans 
lidelser!"  (Filip  3:8,  10) 


David  A.  Whetten,  professor  ved  University  of 
Illinois,  virker  som  biskop  over  Champaign 
ward,  Champaign  Illinois  stav. 


OVERSÆTTELSE 


med  en  smule  hjælp  fra  vore  computers 


Kendsgerning:  Mormons  Bog  udgives  i 
øjeblikket  kun  på  mindre  end  én  procent 
af  verdens  forskellige  sprog. 
Kendsgerning:  I  henhold  til  en  bereg- 
ning tager  det  mellem  fire  og  ti  år  at 
oversætte  Mormons  Bog,  omkring  fem 
år  at  oversætte  femten  traktater  og  mis- 
sionær-lektierne. 

Kendsgerning:  Hvis  vi  oversætter  Mor- 
mons Bog  til  fire  nye  sprog  om  året,  vil 
det  tage  lige  ved  40  år  at  dække  alene  de 
sprog,  der  tales  af  grupper  på  mere  end 
én  million  mennesker  eller  flere  -  og  der 
findes  mere  end  3000  talte  sprog  og  ho- 
veddialekter. 

Et  middel  til  at  gøre  det  hurtigere  er 
måske  the  Translation  Sciences  Institute 
på  Brigham  Young  University,  hvor 
man  arbejder  samtidig  på  to  forskellige 
oversættelsesproblemer:  (1)  computer 
tekstbehandling  og  oversættelseshjælp, 
og  (2)  vekselvirkende  computer-over- 
sættelse. 

At  oversætte  ordene  fra  en  side  på  en- 
gelsk til  en  side  på  spansk  er  ikke  nogen 
enkel  proces.  En  oversætter  må  overføre 
teksten  fra  det  ene  sprog  til  det  andet; 
hans  kladde  bliver  renskrevet  på  maski- 
ne; han  korrekturlæser  og  retter;  mate- 
rialet bliver  påny  maskinskrevet;  det 
gennemlæses  og  renskrives,  gennemlæ- 
ses påny  og  renskrives,  korrekturlæses, 
maskinsættes,  korrekturlæses  påny,  og 
trykkes.  På  hvert  eneste  stade  kan  nye 
fejl  opstå.  Og  alle  disse  skridt  tager  tid. 
På  BYU's  Translation  Sciences  Institute 
er  man  ved  at  undersøge  en  anden  teknik 
-  tekstbehandling.  Det  betyder,  at  en 
oversætter  tager  det  originale  dokument 
og  maskinskriver  sin  oversættelse  direk- 
te ind  i  en  computer,  idet  han  følger  sit 


arbejde  på  en  skærm  over  skrivemaski- 
nen. Han  kan  korrekturlæse,  redigere  og 
rette,  samtidig  med  at  han  oversætter. 
Hvis  et  ord  ikke  behøver  at  forandres, 
behøver  det  aldrig  igen  at  skrives  og  kan 
derfor  ikke  senere  blive  stavet  forkert. 
Han  kan  tilføje,  udelade  og  forandre 
bogstaver,  ord,  sætninger,  stykker  og 
endog  hele  sider. 

Når  han  er  færdig,  overfører  han  ved  at 
trykke  på  en  knap  ganske  enkelt  den 
oversatte  tekst  på  et  kassettebånd  eller 
en  computerskive,  (floppy  disc.)  Hans 
gennemlæsere,  der  benytter  samme  ap- 
paratur, kan  foretage  alle  deres  egne  for- 
andringer uden  at  forstyrre  de  dele,  der 
ikke  skal  forandres.  Computeren  kan 
også  sætte  teksten  til  trykning.  TSI  har 
ikke  opfundet  tekstbehandlingsmeto- 
den (den  bruges  bla.  af  aviser),  men  TSI 
er  de  første  til  at  anvende  den  til  over- 
sættelse i  forbindelse  med  kirkens  over- 
sættelsestjeneste. 

Resultater?  Den  egentlige  oversættelse 
tager  stadig  den  samme  tid,  men  de  an- 
dre skridt  kan  udføres  så  hurtigt,  at  den 
samlede  tid  næsten  kan  halveres.  Og  da 
en  computer  arbejder  så  hurtigt,  er  den 
økonomiske  besparelse  lige  så  betydelig. 
Kan  der  gøres  noget  for  at  begrænse 
selve  oversættelsestiden?  Ja.  Et  af  de 
projekter,  der  nu  arbejdes  med,  er  et  sy- 
stem, hvorved  ordbogsopslag  og 
standardværkscitater  og  lignende  auto- 
matisk og  øjeblikkeligt  kan  fremkaldes 
på  skærmen  -  noget  som  i  øjeblikket  må 
gøres  manuelt  og  er  meget  tids- 
krævende. 

Nogle  hjælpekilder,  som  nu  er  parate  til 
brug,  omfatter  et  system,  der  gengiver 
betoningstegnene  i  de  fleste  sprog  og  kan 

Brigham  Young  University's  Translation  Sciences 
Institute  er  igang  med  udvikling  af  en  teknik,  hvor- 
ved en  computer  kan  udføre  det  meste  af  oversæt- 
telsesarbejdet, mens  den  menneskelige  oversætter 
kun  skal  yde  minimal  hjælp. 


trykke  10,000  kinesiske  tegn,  samt  udvi- 
kling af  analytiske  konkordanser  for 
standardværkerne  (Konkordans  er  en 
alfabetisk  ordliste  over  de  i  et  værk  fore- 
kommende ord  med  henvisning  til,  hvor 
de  findes.  Her  er  tale  om  en  samlet  ordli- 
ste for  alle  standardværkerne.  O.a.).  Un- 
der udvikling  er  et  system  til  at  bearbejde 
kinesisk  -  så  vidt  vides  noget  enestående  i 
verden. 

Det  andet  større  projekt  er  noget,  der 
lyder  som  science  fiction  -  vekselvirken- 
de computeroversættelse.  Det  indebæ- 
rer, at  den  menneskelige  oversætter  „vej- 
leder" computeren  gennem  oversæt- 
telsesprocessen,  og  BYU's  Translation 
Sciences  Institute  („videnskabelige 
oversættelsesinstitut")  er  det  eneste 
større  center  i  USA,  hvor  et  sådant  pro- 
jekt er  i  gang.  BYU  er  genstand  for  inter- 
national opmærksomhed  for  sit  bane- 
brydende arbejde  i  denne  retning.  Hidtil 
har  et  af  de  større  problemer  med 
computeroversættelse  været,  at  maski- 
nen ikke  ved,  hvad  den  skal  gøre  med 
flertydigheder,  dagligsprog  og  gramma- 
tiske særegenheder.  Dr.  Eldom  Lytle, 
der  er  amanuensis  i  sprogvidenskab  og 
leder  af  instituttet,  har  udviklet  et 
sprogsystem,     der     kaldes     „Junction 


Grammar"  („Knudepunktsgramma- 
tik"),  der  „instruerer"  computeren  om 
forholdet  mellem  sætningernes  forskelli- 
ge dele  og  også  „fortæller"  den,  hvad  det 
tilsvarende  ord  skal  være  i  det  sprog,  der 
oversættes  til.  Det  skaber  den  strukturel- 
le opbygning  i  computeren  og  frembrin- 
ger en  tilsvarende  struktur  i  det 
pågældende  sprog,  der  oversættes  til. 
Når  flertydigheder  (ord  med  forskellige 
betydninger)  forekommer,  som  maski- 
nen ikke  ved,  hvad  den  skal  gøre  ved, 
standser  den  og  stiller  operatøren  et 
spørgsmål.  Denne  operatør  skal  være 
godt  uddannet  i  engelsk,  original- 
tekstens sprog.  Han  besvarer 
spørgsmålet  (hvordan  det  pågældende 
ord  skal  forstås  på  netop  dette  sted  i 
teksten),  hvorefter  computeren 
færdiggør  processen  og  producerer  en 
kladdeoversættelse. 

Derpå  gennemlæses  oversættelsen  af  en, 
for  hvem  oversættelsessproget  er 
modersmålet,  på  en  videoterminal,  der 
samtidig  viser  både  den  engelske  og  den 
oversatte  tekst.  Således  træffer  en  men- 
neskelig oversætter  de  endelige 
afgørelser  med  hensyn  til  oversættelsens 
rigtighed  og  er  ansvarlig  for  sit  eget 
sprogs  spidsfindigheder.  Denne  dobbel- 
te ekspertise  vil  uvægerligt  give  mere 
nøjagtige  oversættelser. 
Men  hvor  nøjagtige  er  sådanne  oversæt- 
telser? En  upartisk  vurdering,  foretaget 
af  Sperry  Univac  Corporation  (et  co- 
mputerfirma) i  juni  1977  viste  en  97% 
teknisk  nøjagtighed  i  grammatik,  ord- 
valg og  fuldstændighed.  Når  hele  syste- 
met fungerer,  vil  nøjagtigheden  blive 
endnu  bedre.  TSI  begynder  med  fem 
sprog  -  fra  engelsk  til  tysk,  fransk,  portu- 
gisisk ,  spansk  og  kinesisk.  Da  alle  fem 
oversættelser  kan  foretages  samtidig,  og 
da  redaktionsarbejdet  bliver  mindre  ef- 
ter oversættelsen,  forventes  det,  at  et  ar- 
bejde, der  plejer  at  tage  fem  timer,  vil 
kunne  udføres  på  to  timer. 


Højere  end  alle  andre 


Ældste  Marion  D.  Hanks 

De  halvfjerds'  Præsidium 


Det  var  en  af  disse  sjældne  søndag 
morgener,  hvor  jeg  af  en  meget  bestemt 
grund  var  hjemme  i  mit  eget  ward.  Vi 
sad  på  den  bageste  række,  og  vores  ene- 
ste søn,  en  høj,  køn  ung  mand,  gik  op  ad 
midtergangen  efter  indbydelse  af  bi- 
skoppen og  stod  nu  ved  talerstolen.  Bi- 
skoppen talte  om  min  søn  og  præsente- 
rede ham  for  forsamlingen  til  godken- 


delse af  hans  forfremmelse  i  Det  aronske 
Præstedømme.  Vi  stemte  alle,  og  senere 
havde  jeg,  efter  indbydelse  af  biskoppen, 
det  store  privilegium  at  ordinere  min 
søn. 

Senere  på  dagen  under  frokosten  fortal- 
te han  sine  søstre  om  denne  morgens 
begivenheder.  Han  sagde,  at  det  var  lidt 
skrækindjagende  at  skulle  gå  op  ad  mid- 

tergangen  og  stå  foran  forsamlingen 
sammen  med  biskoppen.  Men  han  sag- 
de: „Da  de  rakte  hånden  op,  så  jeg  ned 
og  lagde  mærke  til,  at  fars  hånd  var 
højere  oppe  end  alle  de  andres,  og  så 
følte  jeg  mig  godt  tilpas."  Og  han  havde 
ret.  Jeg  havde  løftet  min  hånd  så  højt, 
jeg  kunne  få  den  op.  Han  er  min  søn,  og 
det  er  sådan,  jeg  føler  med  hensyn  til 
ham.  Det  forhold,  der  er  mellem  fædre 
og  sønner  er  meget  specielt. 
Jeg  elsker  Mormons  Bog,  og  jeg  kan 
ikke  huske,  hvornår  det  gik  op  for  mig, 
men  meget  af  det,  jeg  bedst  kan  lide  ved 
den  bog,  er  de  instruktioner,  den  under- 
visning og  de  vidnesbyrd,  fædrene  giver 
deres  egne  sønner.  Herren  har  givet  fæ- 
dre en  særlig  opgave.  Han  har  fortalt  os, 
hvad  han  ønsker  forkyndt  og  det,  som 
han  ønsker,  at  vi  skal  vidne  om. 
Den  engelske  digter  Samuel  Taylor  Co- 
leridge  (1772-1834)  hørte  en  bonde  sige, 
at  han  håbede,  at  hans  børn  ville  vokse 
op  til  at  blive  gudfrygtige,  bønsomme  og 
retskafne  mennesker,  men  at  han  aldrig 
ville  indgive  dem  forudfattede  meninger 
til  fordel  for  religion  ved  at  påvirke  dem 
med  religiøse  principper  eller  ved  at  tage 
dem  med  i  kirke.  Han  sagde,  at  de  måtte 
vokse  op  og  selv  bestemme  sig.  Den 
pågældende  bonde  var  vidt  bekendt  for 
sin  produktive  gård,  sin  velholdte  have 
og  sine  intelligente  børn. 
Coleridge  svarede  manden:  „Bravo!  Det 
er  en  meget  fremskridretsvenlig  tanke. 
Hvorfor  ikke  bare  vente  og  se,  om  ikke 
de  vil  udvikle  sig  og  bestemme  sig  til  det, 
som  du  håber,  de  vil  blive?" 
Gud  har  givet  forældre  ansvaret  for  at 
oplære  deres  børn.  Han  har  givet  fædre 
en  bestemt  udfordring.  Han  har  givet  os 
et  bestemt  forbillede  i  Mormons  Bog, 
der  i  vid  udstrækning  er  en  optegnelse 
om  fædre,  der  belærte  deres  børn.  Tænk 
på  sådanne  mænd  som  Lehi,  Alma  og 
Mormon. 
Hvad  lærte  de  dem,  når  de  sådan  var 


under  fædres  forpligtelse?  (1)  De  lærte 
dem  åbenbaret  sandhed,  principper  af 
evig  betydning,  teologi,  der  var  grund- 
læggende og  smuk,  og  som  kunne  give 
genklang  i  hjertet.  (2)  De  gav  kloge  råd 
ud  fra  egne  erfaringer.  (3)  De  belærte  om 
værdier,  hvorpå  livet,  kulturen  og  civili- 
sationer kunne  bygges.  (4)  Entydigt  bar 
de  magtfulde,  personlige  vidnesbyrd  om 
Jesus  Kristus  og  om  hans  Fader,  og  om 
den  evige  frelsesplan. 
Tænk  først  på  Lehi,  som  ved  sit  ekse- 
mpel og  sin  instruktion  efterlod  magt- 
fulde gaver  til  sine  børn. 
Lehi  delte  sine  storslåede  syner  og  den 
Almægtiges  advarsler  og  løfter  med  sin 
søn.  De  var  grundlæggende  i  Nephis 
første  udtalelser  og  gav  ham  grundlaget 
for  det  vidnesbyrd,  hvormed  han  begyn- 
der sine  optegnelser:  „Og  jeg  ved,  at  den 
beretning,  jeg  nedskriver,  er  sandfærdig 
...  Ja,  du  ved,  at  jeg  tror  på  alle  min 
faders  ord."  (1.  Nephi  1:3;  11:5) 
Hvad  ønskede  Lehi  speciel,  at  Nephi 
skulle  vide?  For  eksempel  fortalte  han 
sin  søn  om  et  syn,  der  drejede  sig  om  et 
træ  på  en  mark,  frugter  på  træet,  en  sti, 
der  førte  til  det,  en  jernstang,  en  dyb, 
snavset  flod  og  en  rummelig  bygning. 
Disse  symboler  var  meget  enkle.  Træet 
var  livets  træ  og  repræsenterede  Guds 
kærlighed.  Stien  var  den,  der  fører  til 
opfyldelse  af  retskaffenhed.  Det  dybe 
vand  var  helvedets  dybder.  Frugten  på 
træerne  var  kostelig  og  ønskværdig 
fremfor  alle  andre  frugter.  Bygningen 
repræsenterede  denne  verdens  stolthed 
og  forfængelig  indbildning. 
I  den  meget  velkendte  åbenbaring  blev 
Lehi  belært,  og  han  lærte  sin  søn  disse 
kendsgerninger:  Der  er  visse  mennesker, 
som  ikke  tror  og  bevidst  bekæmper 
sandheden.  Der  findes  også  dem,  der 
begynder  på  den  sti,  der  fører  til  træet 
med  de  dejligste  frugter,  men  som  finder 
stien  ufremkommelig  på  grund  af  mørk 
tåge,  der  er  den  ondes  fristelser.  De  går 

forkert  og  fortabes.  Der  er  andre  menne- 
sker, som  holder  fast  ved  jernstangen, 
benytter  stien,  spiser  af  frugterne  og  er- 
kender deres  sødme,  men  som  derefter 
ser  sig  omkring  og  derved  kommer  til  at 
se  dem,  som  gør  nar  ad  og  peger  fingre 
ad  dem,  hvorefter  de  kommer  ind  på 
forbudte  stier  og  fortabes.  Og  endelig  er 
der  dem,  som  holder  fast  ved  jernstan- 
gen, går  stien  igennem,  smager  frugten 
og  straks  ser  sig  omkring  for  om  muligt 
at  finde  deres  familie  eller  andre,  som  de 
kan  dele  den  herlighed  og  evige  glæde 
med,  som  Gud  ønskede  ,  de  skal  have. 
På  den  måde  lærte  Lehi  gennem  denne 
åbenbaring  sine  børn,  at  der  er  modsæt- 
ning i  alle  ting,  at  på  grund  af  menneske- 
nes handlefrihed  træffes  der  afgørelser  i 
alle  forhold  i  livet,  både  jordisk  og  evigt, 
at  der  er  en  djævel  og  nogle,  der  giver 
efter  for  ham,  og  at  de  sødeste  af  alle 
velsignelser  kommer  ved  at  ernære  sig 
ved  Guds  gode  ord  og  ved  at  dele  det 
med  andre. 

Alle  disse  storslåede  belæringer  forkla- 
rede Lehi  bagefter  detaljeret  for  sine 
børn,  idet  han  underviste  dem  gennem 
Guds  åbenbaring  og  med  Åndens  kraft. 
Vi  føler  et  særligt  slægtskab  med  profe- 
ten Alma,  fordi  han  taler  om  sine  egne 
ufuldkommenheder  og  sit  behov  for 
omvendelse.  Almas  synder  var  velkend- 
te. Han  var  sammen  med  Mosiahs 
sønner  taget  ud  for  at  ødelægge  kirken. 
Han  havde  bevidst  valgt  en  anden  vej  og 
fundet  glæde  ved  at  vildlede  andre.  Un- 
der disse  aktiviteter  var  han  blevet  fuld- 
stændig omvendt  af  en  engel,  som  gav 
ham  budskabet:  „Søg  ikke  mere  at  øde- 
lægge Guds  kirke.  Hvis  du  vedbliver  at 
tilintetgøre  dig  selv,  så  tag  i  det  mindste 
ikke  andre  med  dig."  (Se  Mosiah  27:11- 
16) 

Historien,  der  følger  mange  år  senere, 
viser  en  oprigtig  fars  udgydelse  af  sin 
sorg.  Jeg  synes,  at  det  han  sagde  er  den 
mest  betydningsfulde  belæring  om  om- 


vendelse og  tilgivelse  og  Guds  barmhjer- 
tighed, der  overhovedet  kan  læses  eller 
høres.  Det  storslåede  budskab  findes  i 
kapitlerne  39  til  42  i  Alma.  Corianton 
var  blevet  kaldet  på  en  mission  og  svigte- 
de sin  mission  ved  at  bedrive  hor  med 
skøgen  Isabel.  Mange  andre  tog  med 
ham,  og  han  forsvarede  det,  han  havde 
gjort,  ved  at  sige  noget  lignende  som: 
„Hør  nu,  far,  alting  er  anderledes  nutil- 
dags.  Vær  ikke  vred.  Det  er  jo  bare  no- 
get, som  er  helt  almindeligt  i  vor  tid.  " 
Fra  det  I  oplever  i  verden  omkring  jer,  er 
I  klare  over,  at  Coriantons  situation  er 
så  virkelig  som  nogens  i  dag.  Hans  synd 
var  virkelig,  hans  fare  virkelig  og  hans 
problem  med  at  acceptere  den  lige  så 
virkelig,  som  hans  frelse  afhang  af  den. 
Hvordan  svarede  Alma  sin  søn?  Man 
skulle  tro,  han  ville  vise  medlidenhed 
når  man  tænker  på  hans  egne  oplevelser. 
Men  han  måtte  få  Corianton  til  at 
forstå,  at  der  ikke  var  noget  håb  for 
ham,  hvis  han  ikke  forstod  det  alvorlige  i 
sin  stilling.  Alma  sagde  noget,  der  i  dag 
ville  lyde  sådan:  „Hvad  du  har  gjort, 
overgås  i  Guds  øjne  kun  af  mord.  Du 
har  lige  risikeret  alt,  hvad  der  er  smukt 
og  skønt,  som  kunne  blive  dit  i  denne 
verden  og  bagefter.  Og  hvis  du  nu  tror, 
at  Gud  vil  give  dig  en  lille  straf  og  derpå 
tilgive  dig,  når  du  ikke  gør  noget  for  at 
acceptere  ansvaret  for  de  vanskelighe- 
der, du  er  i,  så  tager  du  fejl." 
Det  må  have  været  en  rørende  scene  - 
faderen  med  alle  sine  egne  dårlige  min- 
der og  hans  sorg  over,  at  hans  søn  nu 
betrådte  en  lignende  sti  og  måske  ikke 
fik  den  omvendelse,  som  han  selv  havde 
gennemgået.  Men  på  en  eller  anden 
måde  gik  Corianton  i  sig  selv.  Han  holdt 
op  med  sine  udsvævelser  og  sagde  mulig- 
vis: „Okay  far,  jeg  har  taget  ansvaret  for 
det.  Jeg  erkender  min  skyld  og  min 
sorg."  Hvad  der  ellers  skete,  er  ikke  ned- 
skrevet. Men  vi  kan  læse  det  i  vore  hjer- 
ter. 

Alma  belærer  med  begejstring  om  Jesu 
Kristi  forsoning,  dens  formål  og  dens 
betydning.  Han  giver  ham  gode  råd  med 
hensyn  til  at  modtage  råd  og  at  følge  sine 
brødres  eksempel,  som  er  lydige  og  sta- 
bile. Og  han  slutter:  „Min  søn,  nu 
ønsker  jeg,  at  du  ikke  mere  skal  lade 
disse  ting  besvære  dig,  men  alene  lade 
dine  synder  besvære  dig  med  den  be- 
kymring, der  skal  bringe  dig  til  omven- 
delse." (Alma  42:29) 
Corianton  måtte  lære  at  acceptere  Guds 
tilgivelse  og  at  tilgive  sig  selv. 
Den  sidste  fader,  jeg  vil  nævne  er  Mor- 
mon. Hans  belæringer  til  sin  søn  er  over- 
vejende nedskrevet  i  to  breve,  der  omfat- 
tes af  det  7.,  8.  og  en  del  af  det  9.  kapitel  i 
Moroni.  Et  kort  eksempel  kan  måske 
motivere  jer  til  selv  at  læse  denne 
bemærkelsesværdige  historie. 
Tragiske  begivenheder  er  foregået,  da 
Mormon  afslutter  sit  sidste  brev  til  sin 
missionærsøn.  Han  taler  om  folkets  for- 
nedrelse og  fordærvelse.  Han  siger:  „De 


er  principløse  og  uden  følelse  -  og  jeg 
kan  ikke  anbefale  dem  til  Gud."  (Moro- 
ni  9:20,  21) 

Men  han  kan  anbefale  sin  trofaste  søn, 
og  han  beder  om,  at  han  må  komme  til 
at  træffe  ham  igen.  Jeg  slutter  det,  jeg 
har  skrevet  om  fædrenes  belæringer  med 
Mormons  fremhævelse,  om  hans  håb  og 
opfyldelsen  af  hans  vidnesbyrd: 

„Min  søn,  vær  trofast  i  Kristus;  og  jeg 
ønsker,  at  det,  som  jeg  har  skrevet,  ikke 
må  bedrøve  dig  eller  tynge  dig  .  .  .  men 
må  Kristus  trøste  dig,  og  må  hans  lidelse 
og  død  og  det,  at  han  åbenbarede  sig 
legemligt  for  vore  fædre  samt  hans 
barmhjertighed  og  langmodighed  samt 
håbet  om  hans  herlighed  og  om  det  evige 
liv,  bestandigt  leve  i  din  erindring." 
(Moroni  9:25)  Hans  sidste  vidnesbyrd 
var  om  instruktion,  hengivenhed, 
anråbelse  og  tro.  Han  holdt  sin  hånd 
højere  op  for  sin  dreng  end  for  alle  an- 
dre. 


mm      V 

Mine  Sønner 
-  mine  venner 


Jay  M.  Todd 


Det  er  nu  syv  år  siden,  jeg  traf  ham, 
men  når  som  helst  jeg  tænker  over 
aspekterne  ved  faderskab,  tænker  jeg 
stadig  på  Manuel  Cerda  fra  Mexico  Ci- 
ty. 

Jeg  traf  bror  Cerda  i  August  1972,  da  jeg 
skulle  skrive  om  hans  nations  første 
områdekonference.  Jeg  havde  bedt  om 
at  træffe  nogle  sidste  dages  hellige  fami- 
lier og  høre  om  evangeliets  indflydelse  i 
deres  tilværelse.  Og  så  skete  det,  at  min 
tolk,  Jess  Trujillo,  og  jeg  blev  kørt  til 
Benemerito  og  budt  velkommen  til  Ma- 
nuel og  Maria  Cerdas  hjem  -  forældre  til 
fem  voksne  sønner. 

Jeg  fandt  hurtigt  ud  af,  hvorfor  vi  var 
blevet  bragt  til  dette  hjem.  Deres  historie 
begyndte  17  år  tidligere,  da  missionærer 
havde  banket  på  deres  dør  i  Tehuacan, 
225  km.  sydøst  for  deres  nuværende 
hjem.  I  løbet  af  seks  måneder  blev  far, 
mor  og  seks  sønner  døbt  Victor  var  23, 
Augustin  21,  Moises  19,  Ramon  17  og 
Gilberto  16  år.  I  løbet  af  mindre  end  et 
år  begyndte  sønnerne  at  blive  kaldet  på 


missioner.  Inden  længe  kom  der  en  ek- 
straordinær periode,  hvor  alle  fem 
sønner  på  samme  tid  tjente  i  mexikanske 
missioner.  Af  lignende  interesse  var  det 
mærkelige  sammentræf,  at  alle  fem 
sønner  havde  tjent  i  to  eller  flere 
måneder  som  kammerat  til  én  af  sine 
brødre. 

Med  sin  familie  vendt  mod  missionær- 
tjeneste besluttede  Manuel  Cerda,  at  det 
ikke  var  nok  at  sende  og  -  så  godt  han 
kunne  -  støtte  sine  sønner  økonomisk. 
Han  syntes,  at  han  også  måtte  være  et 
forbillede.  Sammen  bestemte  han  og 
hans  hustru  Maria,  at  de  også  ville  være 
missionærer.  Var  der  ikke  venner  og  na- 
boer der  ikke  var  medlemmer  alle  vegne 
omkring  dem? 

Og  så  blev  Manuel  og  Maria  Cerda  i 
denne  3-årige  periode,  hvor  fem  sønner 
var  på  mission,  personligt  involveret  i 
omvendelsen  af  70  personer  til  kirken. 
Breve  fra  Manuel  og  Maria  blev  hver 
ugen  sendt  til  deres  sønner,  med  beret- 
ning   om,    hvordan    deres    bekendte 

efterhånden  havde  sluttet  sig  til  kirken. 
Vidnesbyrdet  om  glæde  og  sandhed  fra 
far  og  mor  brændte  sig  ind  i  hjertet  på  de 
fem  sønner  -  far  og  mor  som  opmuntre- 
de deres  missionærsønner,  brødre,  der 
arbejdede  sammen  som  kammerater. 
Snart  flammede  dette  familievidnesbyrd 
op  til  en  kolossal  brand  af  tro  og  energi 
og  kærlighed,  der  nåede  længere  og  læn- 
gere ud.  Ved  afslutningen  af  deres  mis- 
sioner var  dette  sønnernes  rapporter  til 
deres  far  og  mor:  Victor  og  hans  kam- 
merater - 140  personer  døbt  ind  i  kirken 
;  Augustin  og  hans  kammerater  -  106 
personer;  Moises  og  hans  kammerater  - 
160  personer;  Ramon  og  hans  kamme- 
rater -  75  personer;  Gilberto  og  hans 
kammerater  -  233  personer.  I  alt  784 
døbt  ind  i  kirken.  Da  jeg  traf  dem  i  1972, 
havde  familien  været  årsag  til,  at  endnu 
53  var  blevet  døbt  -  837  evige  venner 
blandt  kirkens  medlemmer. 
Jeg  så  på  dem,  da  deres  historie  var  fær- 
dig; deres  ansigter  strålede  af  lykke. 
Med  det,  som  jeg  regnede  med  skulle 
være  det  afsluttende  spørgsmål,  spurgte 
jeg  på  mit  gebrokne  spansk,  hvad  de  nu 
gjorde  i  kirken.  Blandt  dem  var  en  bi- 
skop, en  søndagsskolepræsident,  endnu 
en  biskop,  en  biskopassistent  og  en 
rådgiver  til  en  missionspræsident. 
Jeg  vendte  mig  mod  faderen,  Manuel,  og 
spurgte  hvad  han  gjorde  i  kirken.  Han 
svarede,  at  han  tjente  som  rådgiver  i  et 
biskopråd.  Jeg  var  parat  til  at  runde  af 
med  et  sidste  emne,  da  én  af  brødrene 
tilføjede,  at  den  biskop,  deres  far  var 
rådgiver  til  var  én  af  de  fem  brødre. 
Og  så  kom  ét  af  de  særlige  øjeblikke  i  mit 
liv  som  interviewer.  Idet  jeg  vendte  mig 
mod  den  pågældende  biskop-søn,  Vic- 
tor, spurgte  jeg:  „Hvordan  føles  det  at 
have  din  far  som  rådgiver? 
Gribende  svarede  han  med  en  mild 
stemme:  ,,Jeg  har  stor  kærlighed  til  min 
far.  Han  har  altid  rådgivet  mig  godt  i  mit 
liv.  Han  har  været  et  forbillede  for  mig. 


Han  har  været  min  inspiration.  Når  der 
har  været  vanskeligheder,  har  han  altid 
hjulpet  mig.  Hvem  ellers  skulle  jeg  bede 
om  råd  end  min  far?" 
Tårer  trængte  sig  frem  i  mine  øjne,  og  jeg 
vendte  mig  mod  Manuel: 
„Hvordan  føler  du  det  at  skulle  være 
rådgiver  for  din  søn?" 
Med  den  værdighed,  der  er  så  naturlig 
for  det  spanske  sprog,  svarede  Manuel 
Cerda  stille,  langsomt  og  med  en  let  be- 
væget og  derfor  bævende  stemme:  „Jeg 
holder  forfærdelig  meget  af  mine 
sønner.  Det  er  en  ære  at  rådgive  dem. 
Det  er  en  ære  at  tilråde  andre  at  lytte  til 
dem.  Jeg  tror,  jeg  føler  noget  lignende 
som  Gud  Faderen,  da  han  sagde:  , Den- 
ne er  min  Søn,  den  elskede,  i  hvem  jeg 
har  velbehag.  Hør  ham'  (Matt.  17:5). 
Jeg  forstår  så  godt  kærligheden  mellem 
far  og  søn." 

Jeg  vendte  mig  igen  omkring  i  kredsen. 
„Hvad  var  det,  der  tilvejebragte  denne 
familiekærlighed?" 

Faderen,  Manuel  Cerda,  opsummerede 
de  andres  svar:  „Det  var  evangeliet,  der 
forandrede  vort  hjem.  Det  lærte  os  at 
betragte  hinanden  som  evige  venner. 
Det  har  lært  mig  hengivenhed  og  kærlig- 
hed. Det  har  lært  mig  at  værdsætte  mine 
børn.  Vi  bekæmper  alt,  der  prøver  at 
skille  os,  og  som  påvirker  vor  agtelse  for 
hinanden.  Sandheden  har  forandret  vo- 
res tilværelse." 

Efter  mere  samtale  og  rørende  afsked 
forlod  vi  Manuel  Cerdas  hjem.  Men  i  de 
efterfølgende  år  har  jeg  erfaret,  at  Ma- 
nuel Cerda  ikke  forlod  mig.  Når  jeg  har 
tænkt  på  faderskab  og  på  familieskab  og 
hjem,  samfund  og  kulturer,  er  mindet 
om  Manuel  Cerda  altid  kommet  igen  og 
har  mindet  mig  om  min  egen  udvalgte, 
jordiske  fars  forbillede,  om  vore  celestia- 
le,  himmelske  Faders  belæringer,  og  om 
den  forståelse  af  det  at  være  far,  som  jeg 
altid  har  søgt  at  opnå  og  anvende  i  min 
egen  tilværelse. 

Spørgsmål 
og  svar 


Spørgsmål  af  almen 

evangelisk  interesse,  besvaret 

som  vejledning 

og  ikke  som  officiel 

meddelelse  om  kirkens 

politik. 


Dr.  Clifford  J.  Stratton, 

amanuensis  i  anatomi  ved  University  of  Nevadas 
School  of  Medical  Sciences  samt  medlem  af 
højrådet  i  Reno  Nevada  North  Stake 


Betragtes  urteteer  som  „hede 
drikke"  der  er  forbudte  i  hen- 
hold til  visdomsordet,  eller  de 
urter,  der  „skal  nydes  hver  til 
sin  tid  . . .  med  forstand  og 
taksigelse"?  (L&P.  89:10,  11) 


Svar:  Det  er  et  godt  spørgsmål  men 
vanskeligt  at  besvare,  idet  der  er  mere 
end  tusinde  forskellige  urteteer,  og 
mange  af  dem  er  aldrig  blevet 
undersøgt  tilstrækkeligt  til,  at  vi  ken- 
der alle  deres  medicinske  værdier.  Hel- 
digvis er  de  mest  populære  urter  og 
urteteer  blevet  analyseret  -  men  de 
eneste  kilder,  jeg  ville  anbefale  at  stu- 
dere er  et  medicinsk  bibliotek.  Oply- 
sninger i  populære  eller  kommercielle 
kilder,  som  jeg  har  undersøgt  er  ofte 
upålidelige.  1) 

Alle  urteteer  kan  ikke  omtales  på  den- 
ne begrænsede  plads,  men  jeg  skal  sige 
noget  om  nogle  af  de  (i  Amerika) 
mest  populære. 

Salvie  er  i  århundreder  blevet  brugt  i 
te.  Dens  aktive  ingrediens  er  en  grøn- 
gul olie  med  et  stærkt  garvesyreind- 
hold. En  art,  salvia  reflex,  er  giftig, 
hvorimod  ekstrakt  fra  salvie  officinalis 
er  meget  effektiv  i  vor  tids  medicin 
mod  bronkitis  og  til  forebyggelse  af 
halsbetændelse.  Brugt  som  gurglevand 
forebygger  den  overdreven  spytafson- 
dring og  har  en  betydelig  anti- 
bakterievirkning. 

Panax,  eller  gensing-te,  siges  at  være 
en  daglig  drik  for  millioner  af  menne- 
sker. Den  stimulerer  binyren  og 
forårsager  en  dramatisk  øgelse  af  af- 
sondring af  hormoner  fra  binyrebar- 
ken. Det  betyder,  at  den  påvirker  kul- 
hydrat, protein  og  fedt-stofskiftet,  ek- 
trolyt-  og  vandbalancen,  hjerte,  nyrer, 

de  tværstribede  muskler  og  det  centra- 
le nervesystem.  Bør  kun  benyttes  efter 
en  læges  anvisninger. 
Mynte,  krusemynte-  og  pebermyntete 
hjælper  effektivt  med  frigørelse  af  luft 
i  mave  og  tarme  og  kan  med  måde 
benyttes  risikofrit  til  det  formål. 
Mælkebøtterødder  (taraxacum  officina- 
le)  brugtes  af  lægerne  i  det  nittende 
århundrede  ved  behandling  af  kroni- 
ske sygdomme  i  leveren,  men  deres 
virkelige  nytte  er  ikke  blevet  bekræf- 
tet. 

Lucerne  (medicago  sativa)  kan  øge 
cortisoneproduktionen,  men  den  inde- 
holder også  bestanddele,  der 
forårsager  hududslet  hos  mange  men- 
nesker. Da  man  kan  få  syntetisk  corti- 
sone  på  recept  uden  de  i  nogle  tilfælde 
skadelige  bestanddele,  der  findes  i 
planten,  frarådes  den  traditionelle  be- 
nyttelse af  lucerne  mod  reumatisme  og 
ledbetændelse  stærkt  i  dag. 
Kløver-  og  sassafrasteer  indeholder  gif- 
tige substanser  henholdsvis  cyanid  og 
safiol).  Kløver  er  derfor  forbudt  i 
USA. 

Talrige  blandings-urteteer,  der  bruges 
enten  for  fornøjelse  eller  for  deres 
medicinske  evner,  kan  også  fås  i  hand- 
elen. Man  bør  finde  ud  af  hver  enkelt 
bestanddels  virkninger,  før  man  be- 
stemmer sig  til  at  drikke  sådanne  teer 
regelmæssigt. 

„Ephedra",  der  populært  i  det  vestlige 
USA  kaldes  for  „ørkente",  „mormon- 
te",  „squawte"  og  „mexikansk  te",  in- 
deholder ingen  skadelige  alkaloider 
men  er  rig  på  vitamin  C.  Hvis  den 
indtages  i  store  mængder,  sænker  den 
hjerteslaget  og  derved  blodtrykket. 
Tidligere  påstande  om  at  den  hjalp 
ved  behandling  af  kønssygdomme  og 
„ondt  i  halsen"  er  sandsynligvis  ube- 
grundede. Men  det  er  vigtigt  ikke  at 
forveksle  den  nordamerikanske  Ephe- 
dra med  den  kinesiske  Ephedra,  Ma 


Huang,  der  indeholder  store  mængder 
af  efedrin,  et  alkaloid,  der  i  høj  grad 
stimulerer  nerverne  og  derfor  kun  bør 
benyttes  som  lægemiddel  under  en  læ- 
ges tilsyn. 

Således  kan  urtete  kun  klassificeres 
som  en  „hed  drik"  eller  „en  urt,  der 
skal  benyttes  med  forstand",  når  vi 
ved,  hvilken  indvirkning  den  har  på 
legemet.  Mange  drikke  indeholder  ik- 
ke nogen  nævneværdig  mængde  af 
medikamenter  og  kan  benyttes  som 
velsmagende  varme  drikke  med  næ- 
ringsmæssig  gavn.  Imidlertid  har  den 
der  indtager  den  rette  ernæring  ikke 
noget  unaturligt  behov  og  kræver  ikke 
nogen  medikamenter  for  at  fungere 
godt  både  intellektuelt  og  fysisk. 
Herren  har  givet  os  urter  „til  at  nydes 
med  forstand  og  taksigelse  "  (L&P. 
89:10-11),  „til  at  styrke  legemet"  i  vis- 
se tilfælde  af  mindre  sygdomme.  Men 
han  har  advaret  os,  at  urter  bør  be- 
nyttes „med  måde"  (L&P.  59:17-20), 
„ikke  i  overmål"  og  „ej  heller  med 
overdrivelse",  baseret  på  pålidelig 
oplysning.  (Se  L&P.  59:17-20; 
89:10-11) 

Som  læge,  der  i  mange  år  har  studeret 
farmakoligiske  sammensætninger  i  ur- 
ter, må  jeg  fremhæve  betydningen  af 
ikke  at  „ordinere"  urteteer  som  medi- 
cin for  dig  selv  eller  andre.  Mange 
urteteer  indeholder  virkelig  medika- 
menter, hvis  virkninger  ikke  kendes, 
og  „populær  viden"  er  ikke  pålidelig 
vejledning.  Enhver  sygdom,  der  kræ- 
ver medicin,  bør  behandles  af  en  læge; 
og  et  klogt  menneske  vil  ikke  indtage 
store  kvantiteter  af  nogen  urt,  ligegyl- 
digt af  hvilken  årsag. 


!)  I  Danmark  findes  nogle  udmærkede  og 
fuldt  pålidelige  bøger  om  emnet;  f.eks.  Matts 
Bergmarks  „Lære-urter  og  urtete  -  om  folke- 
medicinens lægeplanter",  men  tal  med  kom- 
munebiblioteket derom.  O.a. 

Fødselsveer 


Homer  G.  Ellsworth 


„Se  dér,  barnet  er  blindt.  Det  har  in- 
gen øjne!"  Vantro  samledes  sygeplejer- 
skerne omkring  det  nyfødte  barn,  der 
kun  lige  begyndte  at  få  sin  lyserøde  farve 
efter  sin  rejse  ind  i  denne  verden.  Jo,  det 
var  rigtig  nok.  Den  spæde  var  blind.  Der 
var  ingen  øjne,  hvor  øjnene  skulle  være. 
Moderen,  en  køn  sygeplejerske,  og  fade- 
ren, en  lægestuderende,  måtte  have  det 
at  vide.  Hvordan  ville  de  reagere? 
Som  læge  har  jeg,  ligesom  skribenten  fra 
Det  gamle  Testamente,  „set  det  slid, 
som  Gud  har  givet  menneskenes  børn  at 
slide  med"  (Præd.  3:10).  Jeg  har  også  set 
og  omhyggeligt  betragtet  den  måde, 
„menneskenes  børn"  har  reageret  over 
for  det  slid  ...  de  prøvelser,  Gud  har 
tilladt  dem  at  have.  Det  er  klart,  at  Fade- 
ren ikke  lover  os  nogen  immunitet  over- 
for vanskeligeheder.  Ja,  Guds  løfte  er 
muligvis  nøjagtig  det  modsatte,  for  han 
fortæller  os:  „Thi  Herren  tugter  den,  han 
elsker"  (Hebr.  12:6).  Studer  skrifterne; 
du  vil  hurtigt  forstå,  at  de,  der  er  Herren 
nær,  som  f.eks.  David,  der  var  ven  med 
Gud,  har  haft  store  vanskeligheder. 
Tænk  et  øjeblik  på  Job,  hvis  navn  er 
synonymt  med  prøvelser.  Han  mistede 
sin  jord,  sin  rigdom,  sine  venner,  sine 
sønner,  sine  døtre.  Han  var  fyldt  med 
bylder  fra  hoved  til  fod,  og  alligevel  svig- 
tede han  ikke.  Og  selv  da  hans  kone 

foreslog  denne  forpinnte  mand,  at  han 
skulle  forbande  Gud  og  dø,  var  hans 
svar  en  positiv  genforsikring  af  hans  tro. 
Gud  beskyttede  ikke  Job  mod  svigtende 
lykke,  selv  om  denne  profet  havde  udvist 
en  høj  grad  af  tro  og  retskaffenhed. 


Børnestjernen 


2/1980 


Budskab  fra 

Det  øverste 

Præsidentskab 


RAPPORT 
TIL  FAR 


N.  Eldon  Tanner 

Min  far,  som  var  wardets  biskop, 
forlod  en  dag  min  bror  og  mig  for  at 
udføre  noget  arbejde.  Men  han  kom 
hurtigere  tilbage,  end  vi  havde  ven- 
tet, og  fandt  os  ridende  på  nogle  kal- 
ve. 

Da  han  kaldte  os  over  til  sig,  så  han 
på  mig  på  en  måde,  jeg  aldrig  vil 
glemme,  og  sagde:  „Min  dreng,  jeg 
troede,  jeg  kunne  stole  på  dig!" 
Det  var  en  storslået  lektie,  en  alvor- 
lig afstraffelse  for  mig.  Jeg  beslutte- 
de, at  aldrig  mere  skulle  han  eller 
nogen  anden  igen  få  lejlighed  til  at 
sige  det  til  mig,  sålænge  jeg  levede. 
Jeg  husker  så  udmærket,  hvordan 
min  far  talte  med  Herren,  når  han 
kaldte  os  sammen  til  familiebøn. 
Han  sagde  ikke  bare  nogle  få  ord  og 
sendte  os  afsted  ud  på  marken.  I 
stedet  knælede  han  med  os  og  fortal- 


te Herren  om  nogle  af  vore  svaghe- 
der og  nogle  af  vore  problemer,  hvor 
vi  havde  svigtet. 

„Eldon  har  ikke  rigtigt  gjort  det, 
han  skulle  have  gjort  i  dag.  Vi  er 
kede  af,  at  han  gjorde  denne  fejl. 
Tilgiv  ham  venligst,  og  vi  er  sikre  på, 
himmelske  Fader,  at  han  vil  prøve  at 
gøre  det,  der  er  ret.  Lad  din  Ånd 
være  med  ham  og  velsigne  ham,  så 
han  kan  være  en  god  dreng.  ' 
Om  morgenen  plejede  far  at  bede: 
„Lad  dine  velsignelser  være  med  os, 
når  vi  nu  går  til  vore  pligter,  så  vi 
kan  gøre  det,  der  er  ret  og  vende 
tilbage  i  aften  for  at  aflægge  rap- 
port." Dette  gav  os  altid  større  styr- 
ke til  at  stå  overfor  og  overvinde 


fristelser,  for  vi  vidste,  at  vi  skulle 
rapportere  til  Herren  om  aftenen. 
Jeg  skal  rapportere  til  Herren  i  aften, 
plejede  jeg  at  tænke.  Og  den  tanke 
hjalp  mig  til  at  leve  et  bedre  liv  dagen 
igennem. 

Jeg  er  taknemmelig,  at  min  far  lærte 
mig  at  bede  og  at  være  pålidelig.  Når 
min  familie  og  jeg  i  dag  knæler  sam- 
men, ved  vi,  at  vi  beder  til  en  person- 
lig Gud,  som  er  interesseret  i  os,  som 
vil  høre  og  besvare  vore  bønner,  og 
som  har  givet  os  evangeliet,  der  kan 
lede  til  evigt  liv. 

To  venner 


Claudia  G.  Remington 


Todd  skilte  omhyggeligt  trådene  i 
pigtrådshegnet  og  kravlede  ind  gen- 
nem hegnet.  Derefter  holdt  han  dem 
nede  for  sin  hund,  King.  Collien 
sprang  omhyggeligt  igennem  og 
hoppede  ind  på  marken.  Aprilsolen 
skinnede  på  hundens  gyldne  pels, 
der  var  tyk  og  tæt  efter  den  lange 
vinter. 
„Kom  her,   King!"   kaldte  Todd. 


Han  lagde  hånden  på  Kings  solvar- 
me hoved.  King  var  Todds  bedste 
ven  -  hans  eneste  nære  ven,  bortset 
fra  hr.  Phillips.  Der  var  ingen  drenge 
på  Todds  alder  i  den  lille  bjerglands- 
by, hvor  han  boede,  og  han  måtte 
køre  med  skolebussen  hele  16  km. 
for  at  komme  i  skole. 
Todd  kravlede  gennem  endnu  et 
hegn  ind  i  hr.  Phillips 
fåreindhegning.  Han  kunne  høre 
den  gamle  mand  bevæge  sig  rundt 
inde  i  lammenes  hytte.  „Hallo!" 
kaldte  han,  idet  han  gik  ind  i  skyg- 
gen af  hytten.  Så  så  han  hr.  Phillips 


betragte  et  får  som  slikkede  sit 
nyfødte  lam.  Todd  kikkede  smilen- 
de på  lammet.  Han  ville  så  gerne 
løfte  det  op  for  at  føle  dets  lille  uldne 
krop. 

„Du  kan  holde  det  senere,"  sagde 
manden,  idet  han  greb  fat  i  to  skov- 
le. „Vi  har  et  mindre  behageligt  job 
at  udføre  først.  Kom  med  mig." 
Todd  fulgte  sin  ven  ud  i  det  klare 
solskin,  hvor  King  ventede 
tålmodigt  ved  døren.  Han  tilbragte 
de  fleste  af  sine  lørdage  sammen 
med  hr.  Phillips  og  hjalp  ham  med 
fårene.  Todd  kunne  godt  lide  at  være 
der,  for  hr.  Phillips  var  ligesom  en 
bedstefar  for  ham. 
„Hvad  skal  vi  gøre?"  spurgte  Todd, 
der  næsten  måtte  løbe  for  at  holde 
trit. 

„Ja  Todd,  jeg  ville  lige  så  gerne,  at  du 
ikke  så  dette,  men  det  er  vel  en  del  af 
vort  arbejde." 

Da  de  nærmede  sig  hjørnet  af  mar- 
kerne, fløj  flere  af  de  sort /hvide  ska- 
der støjende  op.  Todd  så  to  døde  får 
ligge  der.  „Hvad  er  der  sket?"  Hans 
mave  krympede  sig  sammen,  da  han 
så  på  fårenes  iturevne  kroppe. 
Hr.  Phillips  begyndte  at  grave  i  den 
fugtige  jord  og  lagde  de  mudrede 
skovlfulde  op  i  græsset.  „Det  var 
hunde,  der  dræbte  dem,"  sagde  han 
uden  at  se  op. 

Todd  kunne  ikke  forstå,  hvordan 
det  kunne  ske.  „Hvornår  kommer 
hundene?  Har  du  set  dem?" 
„Jeg  har  set  fire,  fem  hunde  løbe 
rundt  sammen,  lige  siden  de  begynd- 
te arbejdet  på  den  nye  dæmning,  og 
mændene  flyttede  deres  husvogne 
herop.  De  har  allesammen  en  halv- 


vild hund,  fordi  de  har  så  meget  ud- 
styr liggende  uden  for  deres  husvog- 
ne." 

„Jeg  har  mistet  11,  12  får  på  den 
måde,"  sagde  hr.  Phillips. 
Drengen  følte  en  frygtelig  vrede  og 
irritation  inden  i  sig.  „Kan  du  ikke 
gå  op  til  husvognene  og  fortælle  dem 
det?" 

„Det  har  jeg  prøvet.  Men  hver  især 
hævder,  at  hans  hund  er  bundet  om 
natten  eller  af  én  eller  anden  grund 
ikke  kan  være  dræberen.  Og  da  jeg 
ikke  præcist  har  set,  hvilken  hund 
det  er,  så  kan  jeg  ikke  komme  med 
en  direkte  beskyldning." 
„Hvorfor  tager  du  ikke  dit  gevær  og 
sidder  vagt  hele  natten?  Når  du  så 
ser  hunden  komme  herind,  skyder 
du  den  bare." 

„Jeg  har  tænkt  på  sådan  noget,  og 
jeg  har  fuldkommen  ret  til  at  skyde, 
hvis  en  fremmed  hund  kommer  ind 
på  min  ejendom." 
Todd  hjalp  hr.  Phillips  med  at  træk- 
ke fårene  ned  i  hullet  og  dække  dem 
til  med  jord.  Så  gik  de  tavse  hen  over 
marken  til  hytten  med  King 
følgende  lydigt  efter  sig. 
Søndag  morgen  klædte  Todd  sig 
hurtigt  og  stille  på,  fordi  han  ønske- 
de at  snakke  med  hr.  Phillips,  før 
han  skulle  til  søndagsskole,  for  at 
finde  ud  af,  om  noget  var  sket  i  løbet 
af  natten. 

Todd  lukkede  stille  netdøren  bag  sig 
og  fløjtede  sagte  efter  King.  Han  var 
forbavset  over,  at  dyret  ikke  kom 
frem  fra  sit  hus,  men  uden  at  vente 
gik  han  hurtigt  gennem  markerne  til 
hr.  Phillips  hytter.  Da  han  kravlede 

Craig  var  lettet,  da  han  genkendte 
biskop  James'  stemme,  og  var  glad 
for  tilbudet.  Han  hjalp  biskoppen 
med  at  lægge  cyklen  ind  bag  i  bilen. 
Da  Craig  satte  sig  ind*  tænkte  han 
på,  hvordan  hans  bøn  var  blevet  be- . 
svaret.  Pludselig  vendte  han  sig  mod 
biskoppen  og  spurgte:  „Biskop  Ja- 
mes, hvordan  kan  man  vide,  om 
man  har  tro?"  t 

„Jo,  Craig,"  svarede  biskop  James, 
„for  mig  betyder  tro,  at  man  ved,  at 
Gud  altid  er  der,  og  at  vi  kan  stole  på 
ham." 

Craig  følte  sig  med  ét  helt  rolig. 
„Mange  tak,  biskop  James,"  sagde 
han  stille.  „Mange,  mange  tak." 


To  venner  -  Fortsat  fra  side  3 


gennem  det  sidste  hegn,  så  han  hr. 
Phillips  læne  sig  over  noget,  der  lå  på 
jorden.  Han  har  nok  skudt  en  hund, 
tænkte  Todd.  Han  løb  hurtigt  frem, 
men  før  han  nåede  hen  til  hr.  Phil- 
lips, greb  frygt  og  sorg  ham.  Han  gik 
langsomt  fremad  med  øjnene  hæfte- 
de på  hundens  gyldne  dragt,  nu 
gennemblødt  af  regnen.  Hr.  Phillips 
så  op.  Han  kom  hen  mod  Todd  og 
lagde  hænderne  på  drengens  skul- 
dre. 

„Todd,"  sagde  han,  „det  er  King. 
Jeg  er  ked  af  det."  Todd  så  ind  i  hr. 
Phillips  øjne  og  kunne  se  tårer  blan- 
det med  regndråber,  der  løb  ned  ad 
de  dybe  rynker  i  hans  ansigt.  Hans 
mørke  øjne  afspejlede  lidelse. 
Todd  følte  sig  helt  bedøvet.  „Hvor- 
dan skete  det?"  spurgte  han. 
„Det  var  en  meget  mørk  nat  med 
skyer  og  lidt  regn  -  jeg  var  faldet  i 
søvn,    mens  jeg   ventede.   Da  jeg 
vågnede,  så  jeg  den  mørke  skygge  af 
en  .  hund,  der  bevægede  sig  frem 
over  engen,  og  så  skød  jeg.  Jeg  så  slet 
ikke  på  dyret,  før  nu  til  morgen.  Da 
jeg  så,  det  var  King,  kunne  jeg  slet 
ikke  forstå  det.  Han  var  muligvis  på 
vej  til  huset  for  at  se,  om  vi  havde 
lagt  noget  madaffald  ud  til  ham." 
Hr.  Phillips  bevægede  sig  for  at  læg- 
ge armen  rundt  om  drengen. 
Todd   stivnede   og   trak   sig   væk. 
„Hvordan  kunne  du  skyde  King? 
Du  kender  ham.  Du  ser  han  hver 
dag."  Hans  stemme  rystede  af  vrede. 
Hr.  Phillips  vendte  sig  for  at  hente  en 
trillebør,  mens  Todd  kæmpede  for 
at  løfte  den  store,  våde  hund.  Det 
var  umuligt.   Sammen  løftede  de 


hunden  op  i  børen,  og  den  gamle 
mand  kørte  den  ned  ad  vejen  mod 
Todds  hus.  Drengen  vandrede  lidt 
bage  fter,  sørgende  i  stilhed. 
Hr.  Phillips  ville  grave  hullet,  men 
Todd  gjorde  det  selv  i  den  bløde  jord 
og  sænkede  hunden  ned  i  hullet, 
mens  hr.  Phillips  stod  stille  og  be- 
tragtede ham. 

Mandag  aften  kom  hr.  Phillips  til 
Todd  med  et  lille  lam.  Todd  ville 
ikke  hilse  på  ham.  Han  bad  sin  mor 
sige  til  hr.  Phillips,  at  han  ikke 
ønskede  lammet.  Hele  ugen  blev 
Todd  i  sit  værelse  efter  skoletid  og  lå 
for  det  meste  på  sin  seng.  Når  han 
efter  aftensmad  havde  gjort  sit  ar- 
bejde færdigt,  gik  han  tilbage  til  sit 
værelse.  Fredag  aften  fulgte  Todds 
far  ham  ind  i  værelset.  Han  satte  sig 
ved  siden  af  sengen,  men  han  sagde 
ikke  noget. 

Til  sidst  talte  Todd.  „Far,  tror  du 
oprigtigt  på  en  hunde-himmel,  eller 
er  det  bare  noget,  man  fortæller  små 
børn,  for  at  de  kan  føle  sig  bedre 
tilpas?" 

„Jeg  kender  ikke  noget  til  hunde- 
himlen, men  jeg  tror  helt  sikkert,  at 
alt  liv  er  evigt,  fordi  alting  blev  skabt 
åndeligt,  før  det  blev  skabt  fysisk." 
„Hvad  betyder  det?" 
„Det  er  vanskeligt  at  forstå,  men  for 
dig  betyder  det,  at  King  stadig  le- 
ver." 

„Vil  jeg  se  ham  igen,  når  jeg  er  død?" 
„Jeg  ved  et  ikke  helt  sikkert,  men  det 
er  muligt."  Todds  far  så  indtrængen- 
de på  ham  og  sagde:  „Der  er  én  ting, 
der  generer  mig,  og  det  er,  at  du 


havde  to  gode  venner  på  dette  en- 
somme sted.  Du  mistede  den  ene  ved 
et  uheld,  noget  man  ikke  kunne  vare 
sig  imod.  Jeg  ved  ikke,  hvorfor  du 
valgte  også  at  miste  den  anden.  Har 
du  tænkt  på,  hvordan  mon  hr.  Phil- 
lips har  følt  hele  denne  uge?" 
Todd  havde  prøvet  ikke  at  tænke  på 
det.  Men  han  blev  ved  med  at  fore- 
stille sig  hr.  Phillips  ansigt  med  tårer 
og  regn  løbende  ned  over  furerne. 
Hans  samvittighed  havde  også  min- 
det ham  om,  at  det  med  at  skyde  de 
angribende  hunde  var  hans  eget  for- 
slag. „Jeg  vil  ikke  have  det  lille  lam. 


Hvordan  kunne  han  tro,  at  et  lam 
kan  erstatte  King? 
„Jeg  er  sikker  på,  at  han  ikke  mener 
det,  men  han  trænger  til  at  gøre  ét 
eller  andet  for  at  vise,  hvor  ked  af 
det,  han  er.  Du  sårer  ham  langt  me- 
re, end  han  sårer  dig,  fordi  du  gør 
det  med  vilje." 

Todd  havde  ikke  tænkt  på  det  på 
den  måde.  Han  så  stadig  ikke  på  sin 
far,  som  pludselig  lænede  sig  over  og 
kyssede  ham  på  kinden. 
Lørdag  morgen  vågnede  Todd  tid- 
ligt med  den  samme  knude  af  smerte 
i  maven,  som  han  havde  haft  lige 
siden  den  morgen,  da  King  døde. 
Solskin  strømmede  ind  ad  vinduet. 
Todd  klædte  sig  på,  gik  stille  uden- 
for og  vandrede  over  markerne, 
mens  morgenduggen  gjorde  hans 
bukseben  helt  våde.  Mens  solen  var- 
mede hans  ansigt,  begyndte  Todd 
igen  at  føle  sig  en  lille  smule  mere 
levende.  Hans  hjerte  pintes  stadig 
ved  tanken  på  King,  men  han  følte 
en  smule  trøst  nu,  en  følelse  af 
blødgørelse  af  hjertet,  netop  sådan 
som  han  havde  bedt  om,  at  det  ville. 
Han  så  hr.  Phillips  i  hytten  i  færd 
med  at  samle  sine  sakse  sammen. 
„Jeg  må  nok  hellere  tage  imod  det 
lam,  hvis  jeg  nogen  sinde  skal  have 
min  egen  flok,"  sagde  Todd  i 
døråbningen.  Hr.  Phillips  vendte  sig 
omkring  og  kom  ud  gennem  døren 
og  ind  i  sollyset.  Han  øjne  lyste 
varmt. 

„Hvor  er  jeg  glad  for  at  se  dig, 
Todd,"  sagde  han.  „Jeg  får  brug  for 
din  hjælp  til  at  klippe  fårene." 
Og  sammen  gik  de  ind  i  hytten. 


BARE 

FOR 

SJOV 


HARRY 

HVEPS' 

PROBLEM 

Roberta  L.  Fairail 


Hjælp  Harry  med  at  komme 
ud  af  sit  hvepsebo. 


FARVE-SPIL 

Carol  Conner 


Udfyld  alle  rum  med  en  prik  i  for  at  finde  to  dyr, 
der  elsker  træer. 


Guds  løfte  til  Job  var,  som  det  er  til  os 
allesammen,  velsignelser  uden  tal  i  evig- 
heden, hvis  han  ville  træffe  de  rette 
afgørelser,  bevare  sin  tro  og  adlyde  befa- 
lingerne. Gud  ville  trøste  ham  i  hans 
lidelser,  ville  opretholde  og  støtte  ham, 
hvis  han  ville  holde  ud  til  døden.  Det 
løfte  gentages  gennem  alle  skrifterne. 
Da  han  var  her  på  jorden,  forkyndte 
Frelseren  i  lignelsesform  behovet  for  at 
blive  prøvet  og  at  modstå.  Han  fortalte 
om  en  mand,  som  byggede  sit  hus  på 
sand,  og  en  anden,  som  byggede  sit  hus 
på  en  klippe.  Vanskelighederne  kom, 
uvejret  rejste  sig,  og  det  ene  hus  faldt, 
mens  det  andet  stod  fast.  Den  afgørende 
faktor  var  grundlaget,  ligesom  det 
grundlag  af  tro,  som  støttede  Job. 
I  vor  uddeling  måtte  profeten  Joseph, 
også  en  Guds  ven,  sandelig  gennemgå 
„meget  slid"  (se  Præd.  3:10).  Tænk  på 
prøvelserne  i  fængslet  i  Liberty,  hvortil 
han  blev  bragt,  skilt  fra  sin  kone  og 
børn,  indelukket  i  månedsvis  i  cellen  og 
udsat  for  alle  slags  ydmygelser  og  savn 
og  to  gange  tilbudt  menneskekød  som 
føde.  Til  sidst  udbrød  han  til  sin  him- 
melske Fader:  ,,0  Gud,  hvor  er  du?  Og 
hvor  er  paulunet,  der  dækker  dit  skjul? 
Hvor  længe  skal  din  hånd  holdes  tilba- 
ge?" (L&P.  121:1-2)  Gud  sagde  ikke  til 
Joseph  at  han  ville  blive  sluppet  løs,  eller 
at  han  ville  blive  genforenet  med  sin  fa- 
milie. Han  lovede  profeten,  at  han  ikke 
ville  blive  glemt  eller  svigtet,  og  at  „alt 
dette  skal  give  dig  erfaring  og  tjene  dig  til 
bedste"  (L&P.  122:7). 
Nej,  vor  Fader  lover  os  ikke  immunitet 
overfor  vanskeligheder,  og  sådan  var  det 
også  med  moderen  og  det  blinde  spæd- 
barn. Det  barn  blev  accepteret  med  kær- 
lighed og  passet  med  venlighed.  Foræl- 
drene er  mere  medfølende,  mere  interes- 
serede, mere  kristne  på  grund  af  deres 
reaktion  overfor  et  hjerteskærende  pro- 
blem. 
Jeg  husker  udmærket  en  sød,  ung  pa- 


tient, som  jeg  første  gang  så  for  nogle  år 
siden  ved  en  forundersøgelse.  Hun  var 
blevet  født  med  kun  én  arm.  Da  jeg  hav- 
de lagt  mærke  til,  at  hun  havde  opgivet 
sin  stilling  som  værende  stenograf, 
spurgte  jeg:  „De  er  sekretær?" 
„Er  De  forbavset?"  kluklo  hun  som 
svar.  „Jeg  kan  skrive  på  maskine  med  én 
hånd  lige  så  hurtigt,  som  mange  piger 
kan  med  to.  Lige  fra  jeg  var  lille  barn, 
har  min  mor  fortalt  mig,  at  jeg  var  blevet 
født  med  en  deformitet,  for  at  det  kunne 
styrke  mig,  og  at  jeg  skulle  lære  at  gøre 
alting  lige  så  godt  med  én  hånd,  som  alle 
andre  gjorde  med  to.  Jeg  har  aldrig  syn- 
tes, at  min  begrænsning  var  et  virkeligt 
handicap."  Jeg  har  fulgt  denne  patient. 
Hun  har  siden  gennemgået  en  hjerteope- 
ration og  selv  fået  et  barn,  som  hun  pas- 
ser med  øm  kærlighed.  En  smuk  reak- 
tion på  prøvelse,  og  at  Gud  finder  velbe- 
hag i  det,  er  jeg  sikker  på. 
Lad  mig  fortælle  jer  om  to  forskellige 
reaktioner:  En  36-årig  kvindelig  patient, 
lad  mig  kalde  hende  Mary.  Da  vi  opere- 
rede hende,  fandt  vi  kræft  spredt  overalt 
i  hendes  mave.  Da  jeg  den  næste  morgen 
så  hende,  spurgte  hun  roligt:  „Det  er 
kræft,  ikke  sandt?"  Mit  tøvende  svar 
var:  „Jo,  De  har  kræft."  Hendes  næste 
spørgsmål  var:  „Hvor  lang  tid  har  jeg 
igen?"  Jeg  forklarede,  at  det  var  umuligt 
at  sætte  en  bestemt  tidsfrist.  Hun 
håbede,  at  jeg  ikke  ville  misforstå  hendes 
spørgsmål.  Hun  var  ikke  bange  for  at 
dø,  sagde  hun.  Mary  havde  fred  med  sin 
himmelske  Fader,  fordi  hun  netop  var 
blevet  færdig  med  et  særligt  kursus  for 
voksne  i  Det  aronske  Præstedømme. 
Det  hed  „Tempelproject".  Hun  fortalte 
om  sin  mand  og  sin  unge  datter,  som 
ikke  havde  været  aktive  i  kirken,  før  de 
tre  sammen  var  kommet  til  disse 
„Tempelprojekt"-møder.  Ved  afslutnin- 
gen af  denne  oplevelse  havde  biskoppen 
forsikret  dem,  at  de  om  seks  måneder 
kunne  rejse  til  templet,  hvis  de  ville  gøre 

det,  de  vidste,  de  burde  gøre.  Marys 
ønske  var  at  få  lov  til  at  leve  i  de  seks 
måneder,  så  hun  kunne  komme  i  tem- 
plet og  blive  beseglet  til  sin  familie. 
„Hvis  blot  jeg  kan  leve  så  længe,  så  vil 
jeg  dø  uden  at  beklage  mig,"  fortalte 
hun  mig.  Og  Mary  levede  i  de  seks 
måneder.  Under  hele  sit  ophold  på  ho- 
spitalet var  hun  munter  og  tilsyneladen- 
de uden  smerte,  selv  om  hendes  mave 
var  fyldt  af  den  sygdom,  der  normalt  er 
umådelig  smertefuld  og  kræver  store  do- 
ser af  narkotika.  Mary  havde  ikke  brug 
for  noget,  og  hun  foldede  bogstavelig 
talt  sine  hænder  og  døde  -  uden  nogen 
klage. 

I  det  42.  afsnit  i  Lære  og  Pagter  beskriver 
Herren  en  sådan  tilstand:  „Og  det  skal 
ske,  at  de,  der  dør  i  mig,  ikke  skal  smage 
døden  ;  thi  den  er  sød  for  dem."  (L&P. 
42:46)  Det  er  deres  tro,  deres  forsikring, 
deres  nære  forhold  til  deres  Fader  i  him- 
len, der  gør  døden  sød. 

Samtidig  med,  at  jeg  passede  Mary,  hav- 
de jeg  en  anden  patient,  som  jeg  vil  kalde 
Jane.  Hun  var  42  år  gammel,  Ligesom 
Mary  havde  hun  kræft,  der  ikke  kunne 
helbredes.  Ikke  længe  efter  at  hun  havde 
fået  at  vide,  at  hun  havde  en  uhelbredelig 
sygdom,  forlod  hun  hjemmet,  flyttede 
ind  på  et  lokalt  hotel  og  levede  på  en 
måde,  der  var  i  direkte  strid  med  evange- 
liets lære.  Hun  gik  på  barer  og  drak  tæt, 
og  hun  forsøgte  sig  med  narkotika.  Med 
hendes  egne  ord  så  „prøvede  hun  alt,  før 
hun  skulle  dø".  Hun  døde,  mens  hun 
skreg  af  smerte  og  forbandede  Gud. 

Det  42.  afsnit  af  Lære  og  Pagter  siger 
også:  „Men  ve  dem,  som  ikke  dør  i  mig, 
thi  deres  død  er  bitter."  (L&P.  42:47) 
Det  er  deres  mangel  på  tro,  deres  mang- 
lende modtagelighed  for  deres  himmel- 
ske Fader,  der  gør  døden  bitter. 
Her  var  to  forskellige  mennesker  med 
det  samme  problem.  Den  ene  forstod 


udmærket  behovet  for,  at  man  skal  gen- 
nem prøvelser  i  livet,  for  at  man  kan 
udvikle  ydmyghed,  barmhjertighed  og 
påskønnelse  af  det  gode  og  smukke.  Den 
anden  kvinde,  der  var  uden  denne 
forståelse,  vendte  sig  fra  sin  himmelske 
Fader  og  bidrog  dermed  i  høj  grad  til 
sine  byrder  og  kvaler. 
Herren  har  anbragt  os  her  på  jorden  for 
at  blive  prøvede,  for  at  få  problemer  at 
løse,  så  vi  kan  udvikle  os  i  klogskab  og 
selvdisciplin.  Den  rigtige  reaktion  på 
vanskeligheder  er  en  del  af  udviklingen 
af  vores  evige  karakteregenskaber  og 
vort  sind;  derfor  er  det,  at  jo  mere  mod- 
ne og  kundskabsrige,  vi  bliver,  des  mere 
opfylder  vi  formålet  med,  at  vi  er  her  på 
jorden.  Hvis  alle  mennesker  gik  deres 
egen  vej  henad  livets  landevej  uden  pro- 
blemer og  vanskeligheder  og  gjorde  ne- 
top det,  der  passede  dem,  ville  vi  blive 
svage.  Salmisten  siger,  at  Gud  gav  men- 
neskene det  de  krævede,  men  at  han 
derpå  sendte  dem  lede  i  sjælen  (Se  Salm. 
106:15).  Enhver  af  os  er  her  på  jorden 
med  det  ønske  at  blive  det  bedst  mulige 
menneske  vi  kan  blive,  så  vi  kan  udvise 
tilstrækkelig  retskaffenhed  til  at  få  lov  at 
opholde  os  i  vor  himmelske  Faders  nær- 
vær og  blive  nyttige  for  ham,  når  vi  kom- 
mer til  det  evige  liv.  Hver  gang  vi  kom- 
mer til  alvorlige  vanskeligheder  i  tilvæ- 
relsen, vil  det  være  godt  for  os,  at  søge 
dybt  i  vort  indre  og  overveje,  hvilken 
reaktion  Jesus  ville  vise  i  vort  sted,  og 
derpå  gøre  det  samme,  ligegyldigt  hvad 
prisen  i  penge  måtte  være. 
Vi  ønsker  ikke  at  vende  tilbage  til  vor 
Fader  med  en  „lede  i  sjælen",  så  lad  os 
knæle,  når  vanskelighederne  kommer, 
og  bede  Gud  give  os  styrke  til  at  løse  eller 
overvinde  det  eller  endog  til  at  udholde 
det,  i  stedet  for  at  bede  om  at  få  det 
fjernet.  Jo,  der  er  god  grund  til,  at  Gud 
har  givet  menneskene  „det  slid,  som  de 
har  at  slide  med". 

Til  gavn 
for  andre 


Scott  Snow 


Som  så  mange  andre  16-årige  semina- 
relever rundt  om  i  verden,  havde  Kim 
Tae  Whan,  et  medlem  i  Korea,  studeret 
kapitel  10  i  Lukas:  Kristi  lignelse  om  den 
barmhjertige  samaritaner. 
En  morgen  spurgte  Tae  Whan  sin  mor: 
„Mor  vil  du  lave  en  ekstra  madpakke  til 
mig  i  dag?"  Fru  Kim  lavede  en  ekstra 
madpakke,  idet  hun  tænkte,  at  hendes 
søn  voksede  så  stærkt  i  denne  tid,  at  han 
nok  kunne  trænge  til  lidt  ekstra  at  spise. 
Hver  dag  derefter  lavede  hun  en  ekstra 
pakke  til  ham. 

En  dag  fik  dr.  Kim  en  telefonopringning 
på  sit  arbejde  fra  en  nær  ven.  „Hallo,  dr. 
Kim.  Hvordan  går  det  med  din  familie?" 
„Glimrende,"  svarede  dr.  Kim  glad. 
De  to  venner  talte  frem  og  tilbage,  indtil 
mr.  Lee  endelig  kom  frem  med,  hvad 
han  havde  på  hjerte.  „Er  du  sikker  på,  at 


der  ikke  er  kommet  problemer  i  din  fa- 
milie?" 

Der  blev  en  pause,  og  så  spurgte  dr.  Kim 
inkvisitorisk:  „Hvorfor?  Hvad  er  der 
galt?" 

„Dr.  Kim,  jeg  så  forleden  Tae  Whan  stå 
på  et  gadehjørne  og  sælge  aviser." 
„Hvad  så  du?  Er  du  helt  sikker?" 
„Helt  bestemt!  Jeg  var  bare  lidt  bekym- 
ret for  dig  og  din  familie,  så  jeg  syntes,  at 
jeg  ville  lade  dig  det  vide." 
Dr.  Kim  sad  den  eftermiddag  i  sit  kon- 
tor og  spekulerede  over,  hvorfor  mon 
Tae  Whan  ville  gøre  sådan,  uden  at  sige 
noget  om  det  derhjemme.  Om  aftenen 
ventede  han  utålmodigt  efter  middags- 
maden på  en  lejlighed  til  at  tale  med  sin 
søn.  Endelig  sagde  han:  „Tae  Whan  må 
jeg  tale  et  øjeblik  med  dig?" 
„Selvfølgelig  far." 

„Hør  her,  min  søn;  jeg  fik  en  opringning 
fra  hr.  Lee.  Han  sagde,  at  han  havde  set 
dig  sælge  aviser  forleden  dag  inde  i  byen. 
Er  det  rigtigt?" 

Tae  Whan  svarede  tøvende:  „Ja,  far,  det 
er  rigtigt,  men  jeg  gjorde  det  for  at  hjæl- 
pe en  klassekammerat.  Han  har  aldrig 
madpakke  med  hjemmefra,  så  jeg  har 
givet  ham  min  ekstra.  Og  for  hver  avis, 
vi  sælger,  får  vi  40  won  (ca.  45  øre)." 
„Men  søn,  hvorfor  gør  du  det?  Du  burde 
først  have  spurgt  mig." 
„Men  far,  hver  gang  jeg  hjælper  min 
ven,  føler  jeg,  at  jeg  ligesom  bliver  mere 
lig  den  barmhjertige  samaritaner.  Og 
desuden  hjælper  jeg  mine  klassekamme- 
rater, som  ikke  er  så  heldigt  stillet  som 
jeg.  Det  er  i  virkeligheden  ikke  ret  meget, 
jeg  gør.  Jeg  læste  om  det  i  min  seminar- 
bog, og  jeg  syntes,  at  her  var  noget,  jeg 
kunne  gøre." 

Tae  Whan  kender  betydningen  af  Frelse- 
rens befaling:  „Du  skal  elske  Herren  din 
Gud  af  hele  dit  hjerte  og  med  hele  din 
sjæl  og  med  hele  din  styrke  og  med  hele 
dit  sind,  og  din  næste  som  dig  selv." 
(Lukas  10:27) 

Den  dag 
jeg 

skubbede 
en  taxi 


Ældste  Jacob  de  Jager 
De  halvfjerds'  første  Kvorum 


Efter  fornylig  at  have  været  på  en  run- 
drejse i  missioner  i  Indonesien,  hvor  jeg 
besøgte  missionærerne  og  de  hellige  på 
Java,  skulle  jeg  nå  et  fly  en  tidlig  morgen 
til  Singapore,  og  jeg  forlod  hotellet  kl.  6. 
Jeg  steg  ind  i  en  taxi,  der  holdt  lige  ved 
hotellet  og  bad  chaufføren  køre  mig  til 
den  internationale  lufthavn,  men  - 
skræk  og  rædsel  -  bilen  ville  ikke  starte. 
Øjensynligt  var  der  ingen  strøm  på  bat- 
teriet. 

Hvad  gør  man  i  en  sådan  situation? 
Jeg  tænkte  som  så,  at  det  sandsynligvis 
ville  koste  mig  en  masse  tid,  hvis  jeg 
skulle  have  min  bagage  ud  af  vognen  og 
finde  en  anden  taxi,  og  det  slog  mig 
også,  at  chaufføren  gjorde  sig  megen 
umage  for  at  skaffe  sig  en  fortjeneste,  så 
han  kunne  forsørge  sin  familie  og  ville 
blive  meget  skuffet,  hvis  han  ikke  fik  den 
gode  halvtimes  tur  ud  til  lufthavnen. 
Jeg  bestemte  mig  til  at  få  min  morgen- 
motion ved  at  skubbe  taxien,  idet  jeg  lod 
chaufføren  sidde  ved  rattet  og  på  den 
måde  prøve  at  få  motoren  startet.  Han 
havde  dog  overvurderet  de  fysiske  kræf- 
ter en  tidlig  morgen  hos  en  hollænder 
som  mig  og  satte  motoren  til,  før  jeg 

havde  fået  tilstrækkelig  fart  på  vognen. 
Så  den  standsede  med  et  ryk.  Men  jeg 
prøvede  igen,  og  denne  gang  startede 
den.  Med  snurrende  motor  bevægede  ta- 
xien sig  fremad.  Jeg  rev  døren  op,  hop- 
pede ind,  og  vi  var  godt  på  vej. 
Halvanden  time  senere,  da  jeg  gik  om- 
bort  i  flyet,  sagde  den  stewardesse,  som 
bød  mig  velkommen  ved  døren:  „Det 
undrer  mig  at  se  Dem  her  !  De  er  den 
herre,  som  skubbede  en  taxi  foran  Boro- 
budur  Hotel  nu  til  morgen." 
Så  fortalte  hun  mig,  at  hele  besætningen 
på  flyet  havde  været  vidne  til  scenen  fra 
lufthavnsbussen,  der  var  parkeret  ved 
hotellets  sideindgang.  Hun  sagde  videre, 
at  de  på  vejen  til  lufthavnen  havde  talt 
meget  om  begivenheden  og  undret  sig 
såre:  „Hvilken  slags  mand  kan  det  være? 
Hvis  han  har  råd  til  at  bo  på  et  sådant 
hotel,  hvorfor  giver  han  sig  så  af  med  at 
skubbe  en  taxi  klokken  seks  om  morge- 
nen?" 

Jeg  tænkte:  „Her  er  min  chance  for  lidt 
missionering!"  Jeg  tog  et  visitkort  frem, 
gav  det  til  hende  og  sagde:  „Vi  medlem- 
mer af  Jesu  Kristi  Kirke  af  Sidste  Dages 
Hellige  tror  på  et  godt  forhold  til  alle 
mennesker." 

Damen  fortalte  mig,  at  hun  i  virkelighe- 
den ikke  var  en  rigtig  stewardesse  men 
stewardesse-instruktrice  for  luftfart- 
selskabet og  var  ombord  for  at  vurdere 
den  tjeneste,  nogle  af  hendes  tidligere 
elever  på  skolen  i  Hong  Kong  udførte. 
Det  gav  mig  lejlighed  til  at  komme  med 
endnu  en  bemærkning  om  kirken:  „Jesu 
Kristi  Kirke  af  Sidste  Dages  Hellige  er  i 
dag  den  største  undervisningsinstitution 
i  verden.  Mindst  2  millioner  mennesker 
underviser  hinanden  på  ugentlig  basis 
med  guddommeligt  inspireret  lektie- 
materiale." Videre  forklarede  jeg  hende, 
at  en  stor  del  af  min  tid  bruges  til  at 
undervise  missionærer  og  medlemmer  af 
kirken  i  de  ni  missioner  i  det  sydøstlige 
Asien. 


Hun  sagde:  „Så  er  De  måske  netop  den 
mand,  som  vi  har  søgt  efter  -  en  erfaren 
fly-rejsende  med  evne  til  at  undervise 
vort  personale  i,  hvordan  man  kan  vise 
venlighed  over  for  vore  kunder?"  Jeg 
svarede,  at  jeg  ville  være  glad  for  uden 
honorar  at  hjælpe  dermed,  når  som  helst 
de  planlagde  et  begynder-  eller  fortsæt- 
terkusus  i  Hong  Kong,  forudsat  at 
sådanne  datoer  ikke  ville  støde  sammen 
med  mine  andre  kirkeforpligtelser.  Jeg 
sad  der  og  tænkte:  „Hvilken  strålende 
mulighed  for  at  lade  disse  mennesker 
vide,  hvad  det  er,  der  får  mormoner  til  at 
være  dem,  de  er!" 

Tilbage  i  Hong  Kong  blev  jeg  opsøgt  af 
luftfartselskabets  undervisningsleder, 
som  havde  fået  rapport  fra  instruktri- 
cen.  Jeg  tilbragte  et  par  timer  i  hans 
kontor.  Han  var  meget  imponeret  over 
kirkens  arbejde  og  de  opnåede  resulta- 
ter. 

Jeg  er  overbevist  om,  at  jeg  vil  få  lejlig- 
hed til  at  nå  ud  til  mange  sjæle  i  fremti- 
den, blot  fordi  de  så  kirken  i  funktion  en 
tidlig  morgen  i  Djakarta  i  Indonesien. 
Vi  har  allesammen  lejlighed  til  at  missio- 
nere. Folk  betragter  os.  Det  er  blot  et 
spørgsmål  om  at  finde  den  rette  måde  at 
reagere  på  rette  sted. 

Lad  os  allesammen  endnu  en  gang  huske 
på,  at  „der  findes  endnu  mange  på  jor- 
den .  .  .  som  holdes  borte  fra  sandheden 
blot  derved,  at  de  ikke  ved,  hvor  de  kan 
finde  den."  (L&P.  123:12) 

Denne  kirke  er  og  vil  altid  være  en  mis- 
sionerende kirke.  Lad  os  aldrig  tro,  at 
missionering  kun  bør  udføres  af  dem, 
der  officielt  bliver  kaldet  som  missionæ- 
rer, men  gribe  enhver  lejlighed  til  at  dele 
evangeliet  med  vore  medmennesker. 
Evangeliet  er  sandt.  Jesus  er  Kristus. 
Hans  kirke  er  blevet  gengivet  ved  profe- 
ten Joseph  Smith.  Lad  os  benytte  ethvert 
ærligt  middel  til  at  dele  det  vidunderlige 
budskab  med  andre! 

En  bus  fuld 
af  fremmede 


Elise  Richins 


Ventetiden  ved  busstationen  havde 
været  lang,  og  vi  var  glade  for  endelig  at 
få  lov  til  at  gå  udenfor  og  ombord.  Mens 
vi  stod  i  køen,  lagde  jeg  mærke  til  to 
tomme  sæder  og  tænkte,  at  min  mand  og 
jeg  kunne  sidde  dér  og  hygge  os  på  vejen 
hjem  fra  Cedar  City,  Utah,  til  Salt  Lake 
City. 

Vi  glædede  os  begge  to  til  at  besøge  min 
bror,  før  han  tog  afsted  på  sin  mission. 
Men  som  vi  banede  os  vej  ned  gennem 
gangen,  anbragte  en  dame  foran  os  sig 
på  det  sæde,  jeg  havde  udset  mig.  Så  vi 
trængte  os  frem  forbi  nogle  passagerer, 
som  var  ifærd  med  at  læsse  deres  bagage 
op  i  nettet,  og  min  mand  satte  sig  et  par 
rækker  bagved.  Glad  over  for  en  lille  tid 
at  være  fri  for  sine  sædvanlige  studier, 
kastede  han  sig  over  et  medbragt  eksem- 


plar af  bogen  „Ben  Hur",  trak  fødderne 
op  under  sig  og  anbragte  sig  i  den  beha- 
geligst mulige  læsestilling.  Imens  stude- 
rede jeg  omgivelserne  fra  min  plads  ved 
gangen  og  dem  ved  siden  af  ham. 
Foran  os  sad  to  unge  piger;  overfor  dem 
sad  deres  lille  bror  og  deres  mor. 
„Det  må  være  en  mormonfamilie," 
tænkte  jeg  ved  mig  selv.  Jeg  havde  på  en 
måde  gået  ud  fra,  at  alle  mennesker  i 
Utah  var  SDH  eller  i  de  mindste  havde 
kendskab  til  kirken,  lige  siden  jeg  forlod 
Reno  i  Nevada,  hvor  jeg  var  vokset  op. 
Men  ved  sidste  stavskonference  havde 
emnet  været  missionering.  En  taler  hav- 
de sagt,  at  mange  mennesker  bliver  ledet 
til  Utah  for  at  høre  evangeliet.  En  anden 
havde  påpeget,  at  nogle  ikke- medlem- 
mer, som  bor  i  kommuner  med  mange 

sidste  dages  hellige,  aldrig  kommer  til  at 
høre  om  evangeliet,  fordi  alle  venter  på, 
at  nogle  andre  skal  dele  evangeliet  med 
dem. 

Med  min  yngre  bror  parat  til  at  tage  på 
sin  mission  i  Schweiz,  havde  jeg  allerede 
tænkt  en  del  over  missionering.  Men 
konferencetalerne  havde  styrket  min 
følelse  af  personligt  ansvar  for  at  bære 
mit  vidnesbyrd  til  mine  omgivelser. 
Medens  jeg  pakkede  havde  jeg  endda 
følt  mig  tilskyndet  til  at  tage  et  eksem- 
plar af  Mormons  Bog  med  men  havde 
ignoreret  den  impuls. 
Jeg  flyttede  mig  lidt  i  sædet  og  kikkede 
over  på  den  anden  side  af  gangen.  To 
andre  børn,  øjensynligt  bror  og  søster, 
sloges  bravt  om,  hvem  der  skulle  sidde 
nærmest  vinduet.  Moderen  havde  lagt 
sig  over  de  to  sæder  bagved  dem  og 
prøvede  på  at  sove. 

„Dette  bliver  en  lang  tur,"  mumlede  jeg 
ved  mig  selv  og  besluttede  at  ignorere 
alting,  trak  et  blad  frem  og  begyndte  at 
blade  i  det.  Jeg  faldt  over  en  historie  om 
en  mand,  som  taler  med  mennesker 
overalt,  hvor  han  rejser,  og  de  metoder 
han  bruger  til  at  skabe  sig  venner.  Han 
sagde,  at  venskab  aldrig  er  længere  borte 
end  den,  der  sidder  ved  siden  af.  Det 
rørte  ved  min  samvittighed.  Måske 
ønskede  de  fleste  mennesker  i  denne  bus 
at  være  lige  så  venlige,  som  jeg  ønskede 
at  være,  men  de  var  alt  for  generte  til  at 
begynde  at  tale  med  nogen.  „Jeg  er  nødt 
til  at  begynde,"  tænkte  jeg.  Jeg  samlede 
alt  mit  mod  og  stivede  det  af  med  erin- 
drede småbidder  af  sidste  uges  lektie  i 
hjælpeforeningen  om  at  gøre  sig  til  ven- 
ner med  fremmede. 

Jeg  var  bange  for  denne  bus  fuld  af  frem- 
mede mennesker,  men  jeg  har  i  årevis 
arbejdet  med  børn.  Måske  skulle  jeg  be- 
gynde med  at  blive  ven  med  de  to  børn 
der  kedede  sig  på  den  anden  side  gan- 
gen? Jeg  fik  fat  i  noget  garn  i  min  taske, 
klippede  det  over  og  bandt  det  sammen, 


så  lænede  jeg  mig  hen  over  mellemrum- 
met mellem  mit  og  drengens  plads  (han 
sad  nærmest  gangen  og  må  altså  have 
tabt  skænderiet.)  Jeg  spurgte  ham  om 
han  vidste,  hvordan  man  leger  med  sno- 
re ved  at  løfte  garnet,  så  det  laver 
mønstre  rundt  om  fingrene.  Selv  om  han 
kun  svagt  erindrede,  hvordan  man  gør 
det,  syntes  han  glad  for  alt,  hvad  der 
kunne  afhjælpe  kedsomheden,  og  hur- 
tigt var  vi  i  gang  med  at  lave  løkker  og 
vikle  garnet  ind  og  ud  med  stor  begej- 
string. 

Så  kom  vi  til  et  vanskeligt  mønster,  og 
jeg  forstod,  at  også  jeg  kun  svagt  erin- 
drede alle  de  indviklede  mønstre.  Pigen 
foran  mig  kom  til  hjælp,  og  hendes 
søster  sluttede  sig  også  til.  Og  nu  så  også 
drengens  søster  til,  selv  om  hun  til  at 
begynde  med  prøvede  at  skjule  sin  inter- 
esse. 

Det  varede  ikke  længe,fø  vi  alle  præsen- 
terede os.  Jeanette  (jeg  fandt  senere  ud 
af,  at  hun  var  SDH)  hjalp  John  (et  ikke- 
medlem)  med  at  lege  et  andet  sæt  garn- 
leg, så  jeg  klippede  mere  garn  af  og  delte 
ud  af  det.  Vi  snakkede  og  morede  os,  nu 
som  venner  i  stedet  for  fremmede  over- 
for hinanden.  John  sagde,  at  han  og 
hans  søster  var  på  vej  fra  Las  Vegas  til 
New  York  for  at  besøge  nogle  slægtnin- 
ge- 
Da  de  begyndte  at  blive  trætte  af  garnle- 
gen, prøvede  vi  på  anden  måde  at  slå 
tiden  ihjel  og  startede  med  „Kan  du  gæt- 
te, hvilket  dyr  jeg  er?"  Jeg  begyndte  med 
at  tænke  på  et  bestemt  dyr,  og  de  andre 
stillede  spørgsmål,  der  kunne  besvares 
med  enten  ja  eller  nej  for  at  afsløre  min 
identitet.  Susanne  gættede  rigtigt,  så  hun 
var  den  næste,  der  skulle  „være  et  dyr". 
Til  sidst  fandt  vi  ud  af,  at  hun  var  en 
kænguru.  Hun  sagde,  hun  havde  valgt 
det  dyr,  fordi  hendes  bror  lige  havde 
modtaget  en  kaldelse  som  missionær  til 
Australien. 
„Hun  prøver  at  gøre  det  samme  som 

jeg!"  faldt  det  mig  ind.  Her  var  en  for- 
bundsfælle, en  anden  missionærminded 
person,  som  hjalp  med  til  at  skabe  ven- 
ner og  tale  om  kirken,  endnu  før  jeg  var 
begyndt.  Eller  måske  troede  hun  ikke, 
jeg  var  medlem,  for  hun  prøvede  at  gøre 
mig  interesseret  i  evangeliet.  Jeg  nævne- 
de, at  min  bror  også  snart  skulle  rejse  på 
mission.  John  vidste  tydeligvis  ikke, 
hvad  en  mission  var,  men  han  vidste,  at 
det  nu  var  hans  tur  til  at  være  et  dyr.  Og 
legen  fortsatte. 

„Nå  ja,  den  chance  gik  fløjten,"  sagde 
jeg  til  mig  selv.  Men  jeg  vidste  også,  at 
denne  tur  ville  vare  fem  timer,  og  at  der 
ville  komme  andre  muligheder.  „Vi  kan 
fortsætte  med  at  gøre  os  til  venner  med 
dem,"  tænkte  jeg.  Få  minutter  senere 
morede  vi  os  så  meget,  at  andre  i  bussen 
begyndte  at  se  på.  En  mand  oppe  foran 
vendte  sig  omkring  og  lyttede  til  gættele- 
gen og  glædede  sig  øjensynligt  over  den 
begejstring,  der  udgik  fra  bussens  bagen- 
de. ' 

De  tre  ikke-medlemmer,  John,  April  og 
deres  mor,  syntes  virkelig  at  fornøje  sig 
med  legen.  De  to  børn  blev  ved  med  at 
vælge  nye  dyr,  der  var  vanskelige  at 
identificere,  og  deres  mor  så  lejlighedsvis 
over  ryggen  på  sædet  og  smilede.  Vi  lege- 
de i  lang  tid,  og  selv  Jeanette  og  Susan- 
nes lillebror,  Ralph  sagde  nogle  søde 
ting,  som  fik  os  alle  til  at  le. 
Nu  var  det  igen  Aprils  tur.  Hun  var  en 
pungbjørn,  og  endnu  engang  talte  vi  om 
Australien.  „Endnu  en  chance  for  at  tale 
om  evangeliet,"  hviskede  min  samvittig- 
hed. Alle  syntes  nu  trætte  af  legen,  og 
tiden  forekom  rigtig.  „Kom  nu,  Susan- 
ne, begynd  at  tale,"  sagde  jeg  til  mig  selv, 
idet  jeg  hele  tiden  vidste,  at  hun  allerede 
havde  prøvet,  og  at  det  nu  var  min  tur  til 
at  præsentere  evangeliet  for  vore  venner. 
.  „Jeg  kan  ikke!  Folk  lytter!"  Mine  tan- 
ker fløj  rundt  og  rundt,  mens  jeg 
prøvede  at  tale.  Men  så  forandredes  mi- 
ne tanker.  „Hvilken  storartet  anledning. 


Jeg  vil  begynde,  og  så  vil  Susanne  hjælpe 
mig,  eller  endnu  bedre,  min  mand,  den 
hjemvendte  missionær,  vil  rejse  sig  og 
holde  en  vidunderlig  prædiken,  og  alle  i 
bussen  vil  løbe  hen  for  at  høre 
missionærlektierne,  når  de  kommer 
hjem." 

Jeg  samlede  alt  mit  mod  og  begyndte. 
Da  John  og  April  skulle  til  New  York, 
spurgte  jeg,  om  de  nogen  sinde  havde  set 
Cumorah-højen.  De  havde  ikke  engang 
hørt  om  den.  „Okay,  Phillip,  fortæl  dem 
om  det,"  tænkte  jeg,  idet  jeg  så  på  min 
mand.  Men  der  kom  ingen  hjælp  fra  den 
kant.  Han  læste  stadig  i  sin  bog.  Susanne 
var  også  tavs.  Jeg  var  nødt  til  at  fortsæt- 
te. 

Jeg  fortalte  dem  om  Moroni  og  Joseph 
Smith.  Jeg  viste  dem  min  Tre-iEen  og 
lod  dem  læse  titlen,  Mormons  Bog.  Jeg 
fortalte  dem,  hvem  Mormon  var  og  en 
lille  smule  om,  hvem  de  mennesker,  der 
kaldes  mormoner,  er.  Og  så  fortalte  jeg 
dem  historien  om  Joseph  Smith.  Det  var 
langt  nemmere,  end  jeg  havde  troet,  det 
ville  blive,  omtrent  som  at  fortælle  en 
historie  for  de  børn,  jeg  plejede  at  arbej- 
de med.  Folk  i  bussen  lyttede  også,  især 
John  og  Aprils  mor.  Da  jeg  var  færdig, 
spurgte  John:  „Men  hvordan  ved  vi,  at 
det  er  sandt?"  Og  jeg  var  både  glad  og 
lidt  urolig  ved  at  fortælle  ham,  at  han 
kunne  finde  svar  derpå  ved  at  bruge  den 
samme  metode,  som  Joseph  Smith  hav- 
de brugt  -  at  bede  til  vor  himmelske  Fa- 
der. Derefter  talte  vi  lidt  om  bøn.  Da  jeg 
så  over  på  min  mand,  smilede  han  til  mig 
.  .  .  han  havde  hele  tiden  været  klar  over, 
hvad  det  var,  jeg  gjorde. 
Det  hele  syntes  at  ske  så  let.  Vi  viste  vore 
undersøgere  templet,  da  vi  kørte  ind  i 
Provo,  og  Susanne  lovede  at  vise  dem 
templet  i  Salt  Lake  City  og  statuen  af 
Moroni,  når  de  kom  ind  i  centrum  (min 
mand  og  jeg  skulle  af  noget  tidligere.)  De 
forekom  lige  så  oprigtigt  interesserede 
som  jeg  selv. 

Vi  havde  et  ti-minutters  ophold  i  Provo. 
Jeg  opsendte  en  hurtig,  stille  bøn:  „Jeg 
har  så  hårdt  brug  for  et  missionær- 
eksemplar af  Mormons  Bog."  Idet  jeg 
bad  mig  undskyldt,  skyndte  jeg  mig  af 
bussen  og  begyndte  at  gennemsøge  sta- 
tionen for  at  finde  et  sted,  hvor  jeg  kunne 
købe  en  bog.  Men  der  var  ingen  kiosk. 
Men  i  postrummet  ved  kontoristens 
bord  havde  én  eller  anden  efterladt  et 
slidt  eksemplar,  lysende  blåt  ligesom 
det,  jeg  havde  ladet  blive  hjemme,  selv 
om  hjørnerne  var  bøjede.  Jeg  nærmest 
tiggede  manden  om  at  lade  mig  købe 
den,  men  han  gav  den  til  mig  og  kiggede 
langt  efter  mig,  da  jeg  igen  sprang  om- 
bord i  bussen. 

Jeg  skrev  et  kort  budskab  til  mine  nyligt 
fundne  venner  i  den  kostelige  bog.  Og  så 
skrev  Jeanette,  Susanne  og  jeg  vore  nav- 
ne og  adresser.  Fem  år  gamle  Ralph  bad 
også  om  lov  til  at  underskrive,  idet  han 
sagde,  at  en  dag  ville  han  rejse  på  mis- 
sion, når  han  var  blevet  stor.  Pigerne 
pakkede  vores  gave  ind  i  en  pose  og 
tegnede  billeder  på  den  med  nogle  farve- 
blyanter, som  jeg  fandt  i  min  taske. 
Vi  prøvede  at  gøre  det  hurtigt  og  ube- 
mærket, men  vi  var  endnu  kun  ved  at  få 
begyndt,  da  opholdet  i  Provo  var  forbi, 
og  John  og  April  kom  tilbage  i  bussen 
sammen  med  deres  mor.  Deres  nysger- 
righed blev  straks  vakt,  så  jeg  forklare- 
de, at  pigerne  var  ved  at  forberede  en 
overraskelse  til  nogle  særlige  udvalgte. 
De  gik  tilbage  til  deres  pladser  og  så  lidt 
skuffede  ud,  fordi  de  ikke  var  blevet  ind- 
viet i  hemmeligheden.  Jeg  snakkede  med 


dem  nogle  minutter,  idet  jeg  spurgte 
dem  om  deres  yndlingsfarver  til  fordel 
for  pigerne,  der  var  ved  at  lave  deres 
pakke. 

Pigerne  bandt  pakken  sammen  med  det 
garn,  vi  havde  brugt  til  at  starte  dette 
undersøger-venskab.  Som  en  samlet 
gruppe  præsenterede  vi  gaven.  John  og 
April  viste  i  deres  ansigtsudtryk  tydelig 
glæde.  Deres  mor  syntes  oprigtigt  impo- 
neret. Nu  havde  de  deres  eget  eksemplar 
at  historien  fra  de  gyldne  plader! 
Jeg  havde  ikke  lagt  mærke  til,  at  bussen 
kørte  ind  til  stoppestedet.  Det  var  kun  få 
minutter  siden,  at  vi  havde  afleveret  ga- 
ven. Den  forventede  ,, lange  tur"  fore- 
kom alt  for  kort  til  at  kunne  have  bidra- 
get til  den  varme  følelse,  som  begyndte 
at  fylde  mit  hjerte.  Jeg  følte  mig  godt 
tilpas,  og  det  samme  var  tilfældet  med 
mine  unge  missionærvenner.  Vi  vidste, 
at  vi  havde  beredt  jordbunden  og  sået 
sæden.  Og  nu  måtte  vi  sige  farvel  -  glade 
og  forhåbningsfulde  og  alligevel  samti- 
dig lidt  triste  til  mode. 

Min  mand  og  jeg  vinkede  til  de  andre,  da 
bussen  kørte  bort.  Jeg  kunne  ikke  lade 
være  med  at  forestille  mig  John,  April  og 
deres  mor  og  far,  klædt  i  hvidt,  ventende 
på  at  gå  ned  i  vandet  for  at  blive  døbt. 
Jeg  håber,  at  de  en  dag  vil  blive  medlem- 
mer af  kirken.  Når  de  gør  det,  ved  jeg,  at 
jeg  vil  føle  varme  i  hjertet  og  glæde  over, 
at  jeg  var  villig  til  at  lade  Ånden  vejlede 
mig  til  at  være  missionær  på  en  bustur. 
Næste  gang  vil  jeg  sørge  for  at  tage  Mor- 
mons Bog  med! 

For  enhver  pris, 
hold  budene 


Ældste  Gene  R.  Cook 

De  halvfjerds*  første  Kvoriim 


Som  ung  mand  spekulerede  jeg  ofte 
over  betydningen  af  at  holde  Herrens 
bud.  For  eksempel  undrede  jeg  mig 
over,  om  Herren  virkelig  behøvede  min 
tiende,  når  jeg  nu  tjente  så  lidt.  Jeg 
spurgte  også  mig  selv,  hvor  vigtigt  det 
egentlig  var  at  holde  sabbatsdagen  hel- 
lig. Selvfølgelig  forstod  jeg  senere,  at  han 
hverken  behøvede  min  lydighed  eller  mi- 
ne penge  nær  så  meget,  som  jeg  havde 
brug  for  at  følge  disse  love  for  at  kunne 
modtage  den  åndelige  vækst  og  de  vel- 
signelser, som  kommer  af  at  adlyde  Her- 
rens befalinger. 

Som  elleve-årig  forsøgte  jeg  at  få  mit 
første  job  med  at  omdele  aviser.  Jeg  var 
lige  fyldt  11  og  var  et  helt  år  fra  den 
krævede  minimumsalder  på  12  år.  I  be- 
gyndelsen var  det  vanskeligt  at  overbevi- 
se manden  om,  at  nogen  så  ung  virkelig 


kunne  være  en  effektiv  arbejder,  men 
ved  hjælp  af  min  far,  fik  jeg  ham  overtalt 
til  at  lade  mig  prøve. 
Herren  velsignede  mig  virkelig  da  jeg  var 
ung,  for  jeg  var  i  stand  til  effektivt  at 
udføre  det  vigtige  arbejde.  Det  var  et 
vigtigt  job  for  mig,  for  jeg  lærte  som  ung, 
hvordan  man  indsamler  og  er  ansvarlig 
for  penge,  hvordan  man  behandler  for- 
skellige slags  mennesker,  og  hvordan 
man  sælger  avisabonnementer.  En  tien- 
dedel af  mine  indtægter  blev  altid  villigt 
betalt  til  Herren  som  tiende. 
Seksten  år  gammel  blev  jeg,  efter  at  have 
omdelt  aviser  i  fem  år,  noget  forbavset, 
da  chefen  for  omdelingen  spurgte,  om 
jeg  ville  være  hans  assistent  og  have  an- 
svaret for  alle  avisdrengene  i  byen.  Det 
var  en  stor  ære  på  grund  af  min  unge 
alder,  og  jeg  husker,  hvor  jeg  var  Herren 

taknemmelig.  Jeg  så  det  som  en  direkte 
velsignelse  fra  Herren  at  lade  mig  vokse 
og  få  yderligere  udvikling. 
Jeg  arbejdede  som  assistent  i  omkring  to 
år,  og  jeg  vil  aldrig  glemme  den  store 
udfordring,  der  da  kom  til  mig.  Jeg  hav- 
de betalt  min  tiende  regelmæssigt  i  al  den 
tid  og  troede  virkelig  på  det  princip,  men 
jeg  havde  ikke  lige  så  stort  et  vidnesbyrd 
om  det  princip  jeg  var  ved  at  skulle  lære. 
En  lørdag  eftermiddag  efter  arbejdet 
fortalte  chefen  mig,  at  det  om  en  uge 
ville  blive  nødvendigt,  at  jeg  arbejdede 
hver  sødang  morgen.  Han  var  dengang 
et  inaktivt  medlem  af  kirken,  og  han 
vidste,  at  jeg  ikke  ville  bryde  mig  om  det 
forslag.  Men  han  skyndte  sig  at  tilføje,  at 
selv  om  jeg  ville  komme  til  at  gå  glip  af 
mit  præstedømmemøde  og 

søndagsskolen,  så  kunne  jeg  finde  andre 
måder  at  komme  til  møder,  og  på  den 
måde  ville  det  ikke  blive  så  alvorligt, 
som  det  syntes.  Og  så  søgte  han  at  lokke 
mig  ved  at  sige,  at  min  løn  ville  blive 
forhøjet  med  30%,  idet  han  mente,  at  det 
ville  forandre  mine  følelser  med  hensyn 
til  princippet  at  arbejde  om  søndagen. 
Jeg  husker,  hvor  stærkt  disse  ord  slog 
mig,  men  jeg  husker  også  mit  svar:  „Jeg 
er  helt  sikker  på,  at  jeg  ikke  kan  arbejde 
om  søndagen." 

„Godt,"  sagde  han,  „du  er  nødt  til  at 
arbejde  om  søndagen,  eller  også  må  jeg 
finde  mig  en  anden  assistent." 
Jeg  gik  fra  kontoret  temmelig  nedslået 
den  dag.  Jeg  husker,  at  jeg  spurgte  Her- 
ren, hvorfor  jeg  skulle  miste  mit  arbejde 
på  grund  af  kirken.  Jeg  havde  arbejdet 
hårdt  for  at  skaffe  penge  til  min  mission, 
og  nu  ville  jeg  miste  mit  job,  medmindre 
jeg  var  villig  til  at  arbejde  om  søndagen. 
Jeg  talte  med  min  far  om  det  og  bad  om 
hans  råd,  og  alt,  hvad  han  kunne  sige 
mig,  var:  „Jeg  er  sikker  på,  at  du  vil  gøre 
det  rigtige,  ligegyldigt  hvad  det  bliver." 
Det  blev  overladt  til  mig  selv  at  afgøre. 
Jeg  fik  den  følelse,  at  der  ikke  var  nogen 


måde  at  løse  dette  problem  på  undtagen 
at  finde  ud  af,  hvad  Herren  ønskede,  jeg 
skulle  gøre. 

Den  følgende  lørdag  tog  jeg  ind  og  for- 
talte chefen,  at  jeg  ikke  ville  arbejde  om 
søndagen.  Han  sagde,  at  da  jeg  nu  havde 
valgt,  ville  jeg  få  endnu  én  uge  og  ikke 
længere  som  assistent,  og  at  jeg  ville  bli- 
ve erstattet  af  en  ung  mand,  som  virkelig 
var  villig  til  at  arbejde. 
Jeg  forlod  arbejdet  den  dag  og  følte  mig 
meget  ulykkelig,  klar  over  at  om  fem 
eller  seks  dage  ville  jeg  være  uden  arbej- 
de. Om  blot  ét  år  skulle  jeg  afsted  på  min 
mission,  og  jeg  havde  ikke  tilstrækkelige 
midler  til  at  klare  den.  Jeg  bad  meget  den 
uge. 

De  næste  dage  på  arbejdet  forekom  me- 
get lange,  og  der  blev  kun  talt  få  ord 
mellem  min  chef  og  jeg.  Jeg  ventede  på, 
at  næste  lørdag  skulle  komme,  den  der 
skulle  være  min  sidste  dag. 
Endelig  kom  fredag.  Da  jeg  sluttede  ar- 
bejdet den  aften  kom  chefen  hen  til  mig 
og  sagde  en  smule  bevæget:  „Gene,  du 
har  ret  i,  hvad  du  gør,  og  det  var  forkert 
af  mig  at  bede  dig  arbejde  om  søndagen. 
Jeg  har  fundet  en  ung  mand  af  en  anden 
religion,  som  er  villig  til  at  arbejde  om 
søndagen,  men  jeg  ønsker  stadig  at  have 
dig  som  assistent.  Og,  forresten,  den 
lønforhøjelse  på  30%  vil  du  få  alligevel, 
selv  om  du  ikke  skal  arbejde  om 
søndagen.  Du  er  en  fin  ung  mand. 
Jeg  vil  aldrig  glemme  den  følelse  af  tak- 
nemmelighed, som  kom  over  mig  i  det 
øjeblik.  Jeg  vil  heller  aldrig  glemme  mi- 
ne følelser  den  måned,  da  jeg  betalte 
mere  end  en  ærlig  tiende  og  trofast  op- 
fyldte mine  forpligtelser  om  søndagen. 
Herren  vil  udøse  himmelens  velsignelser 
over  en  mand,  endog  en  ung  mand,  og  i 
hjertet  lære  ham  både  værdien  af  at  beta- 
le tiende  af  det,  som  han  tjener  og  vær- 
dien af  at  holde  sabbatsdagen  hellig.  For 
enhver  pris  er  Herrens  befalinger  værd  at 
holde. 

Harold  Bingham  Lee,  kirkens  11.  præsident, 
blev  født  den  28.  marts  1899  i  Clifton,  Idaho,  som 
søn  af  Samuel  Marion  Lee  og  Louisa  Emeline 
Bingham.  Han  blev  ordineret  til  apostel  den  10. 
april  1941  af  præsident  Heber  J.  Grant  og  blev 
opretholdt  som  præsident  for  De  tolv  Apostles 
Kvorum  den  23.  januar  1970.  Samme  dato  blev 
han  førsterådgiver  til  præsident  Joseph  Fielding 
Smith  i  en  alder  af  70  år.  Præsident  Lee  blev 
opretholdt  som  kirkens  præsident  den  7.  juli  1972, 
73  år  gammel.  Han  døde  den  26.  december  1973  i 
Salt  Lake  City  i  en  alder  af  74. 


Klassikere  fra  vor  tids  profeter 


Åbenbaring  og  dig 


Præsident  Harold  B.  Lee 


Ældste  John  A.  Widtsoe  af  De  tolvs 
Råd  fortalte  engang  om  en  diskussion, 
han  havde  haft  med  en  gruppe  stavs- 
embedsmænd.  I  løbet  af  diskussionen 
sagde  én  til  ham:  ,,Bror  Widtsoe,  hvor 
længe  siden  er  det,  kirken  har  modtaget 
en  åbenbaring?"  Bror  Widtsoe  gned  sig 
omhyggeligt  om  hagen  og  svarede  så: 
,,Åh,  jeg  tror,  det  var  i  torsdags."  Her 
hentydede  han  utvivlsomt  til  det  møde, 
som  Det  øverste  Præsidentskab  og  De 
tolvs  Kvorum  holder  den  første  torsdag 
i  hver  måned.  I  skrifterne  gentages  den- 
ne sætning  ofte:  „Den,  som  har  øren, 
han  høre!"  (Matt.  1 1 : 1 5)  Vi  er  ikke  alle- 
sammen så  velsignede,  at  vi  hører  alt, 
hvad  vi  burde  høre. 


Der  var  en  begivenhed,  lige  før  korsfæ- 
stelsen, da  mesteren  var  i  templet,  og 
grækerne  kom  blandt  folket,  øjensynligt 
ivrige  efter  at  se  ham,  fordi  han  var  ble- 
vet så  berømt.  Der  på  det  sted,  der  var 
helligt  for  ham,  knælede  Mesteren  og 
bad,  idet  han  bad  Herren  frelse  ham  fra 
denne  time,  og  så  sagde  han:  ,, Fader, 
herliggør  dit  navn."  Svaret  kom:  „Jeg 
har  allerede  herliggjort  det,  og  jeg  vil 
atter  herliggøre  det."  (Johs.  12:28)  Der 
var  nogle  mennesker,  som  hørte  det  og 
sagde,  at  det  havde  tordnet;  der  var  nog- 
le få,  som  sagde,  at  en  Herrens  engel 
havde  talt  til  ham.  Kan  I  se,  der  var 
nogle  som  havde  ører  til  at  høre  med, 
men  de  hørte  ikke. 

I  vil  erindre  den  begivenhed,  da  apostlen 
Paulus  blev  omvendt;  han  var  på  vej  til 
Damaskus  med  skrevne  bemyndigelser 
til  yderligere  at  forfølge  de  hellige  dér. 
Kan  I  huske,  hvordan  han  blev  slået  til 
jorden  af  et  klart  lys,  der  overskyggede 
ham  og  blindede  ham,  og  en  stemme 
talte  og  sagde:  „Saul!  Saul!  hvorfor 
forfølger  du  mig?"  (Ap.  Gern.  9:4)  Og 
Paulus  siger  i  sin  beretning  derom:  ,,De, 
som  var  sammen  med  mig,  så  lyset,  men 
de  hørte  ikke  hans  røst,  som  talte  til 
mig."  (Ap.  Gern.  22:9)  De  havde  også 
ører  til  at  høre  med,  men  de  hørte  intet. 
Nogle  af  os  undlader  at  leve  således,  at  vi 
kan  forstå  det  budskab,  der  kommer  fra 
evigheden,  når  Gud  taler,  men  hvis  en- 
hver af  os  ville  forpligte  sig  til  at  adlyde 
Guds  befalinger  og  leve,  således  som  vi 
bør,  ville  der  udvikles  en  vidunderlig  for- 
andring i  os,  og  vi  kunne  da  høre  bud- 
skaberne fra  den  usete  verden. 
Jeg  fik  det  illustreret  for  nogle  år  siden, 
da  jeg  virkede  som  stavspræsident.  Vi 
behandlede  et  meget  alvorligt  tilfælde, 
der  nødvendigvis  måtte  bringes  for 
højrådet  og  stavspræsidentskabet  og  re- 
sulterede i  udelukkelse  af  en  mand,  som 
havde  skadet  en  dejlig  ung  pige.  Efter  et 
møde,  der  varede  hele  aftenen  og  resul- 
terede i  den  nævnte  handling,  gik  jeg  til 
mit  kontor  temmelig  træt  den  næste 
morgen  og  blev  mødt  af  en  bror  til  den 
mand,  som  vi  havde  haft  for  retten  afte- 
nen før.  Denne  mand  sagde: 
„Jeg  vil  gerne  fortælle  Dem,  at  min  bror 
ikke  var  skyldig  i  det,  som  I  anklagede 
ham  for." 

„Hvordan  ved  De,  at  han  ikke  var  skyl- 
dig?" spurgte  jeg. 

„Fordi  jeg  bad,  og  Herren  fortalte  mig, 
at  han  var  uskyldig,"  svarede  manden. 
„Jeg  bad  ham  komme  ind  på  kontoret, 
og  vi  satte  os,  og  jeg  spurgte:  „Har  De 
noget  imod,  at  jeg  stiller  et  par  personli- 
ge spørgsmål?" 
Han  sagde:  „Selvfølgelig  ikke." 


„Hvor  gammel  er  De?" 
„Syvogfyrre." 

„Hvilket  præstedømme  har  De?" 
Han  sagde,  han  troede,  han  var  en  lærer. 
„Holder  De  visdomsordet?" 
„Nåh,  nej."  Han  brugte  tobak,  hvilket 
var  tydeligt. 
„Betaler  De  tiende?" 
Han  sagde:  „Nej,"  -  og  han  havde  ikke  i 
sinde  at  gøre  det,  så  længe  den  forfærde- 
lige mand  var  biskop  for  wardet. 
Jeg    sagde:    „Kommer    De    til    Deres 
præstedømmemøder?" 
Han  svarede:  „Nej!"  Og  han  havde  ikke 
i  sinde  at  gøre  det,  så  længe  den  mand 
var  biskop. 

„De    kommer    heller    ikke    til    Deres 
nadvermøder?" 
„Nej." 

„Holder  De  familiebønner  derhjem- 
me?" og  han  svarede  „Nej." 
„Læser  De  i  skrifterne?"  Han  sagde, 
hans  øjne  var  dårlige,  og  at  han  ikke 
kunne  læse  ret  meget.  Så  sagde  jeg  til 
ham:  „I  mit  hjem  har  vi  et  dejligt  instru- 
ment, der  kaldes  en  radio.  Når  alting 
fungerer  rigtigt,  kan  vi  stille  ind  på  en 
bestemt  station  og  høre  en  speaker  tale 
fra  den  anden  ende  af  verden,  men  når  vi 
har  brugt  apparatet  i  lang  tid,  begynder 
rørerne  i  radioen  at  brænde  ud.  Appara- 
tet står  der  og  ser  lige  sådan  ud  som  før, 
men  på  grund  af  det,  der  er  sket  indeni, 
kan  vi  ikke  høre  noget." 
Og  jeg  fortsatte:  „De  og  jeg  har  inden  i 
vore  sjæle  noget,  som  vi  kan  sammenlig- 
ne med  disse  radio-rør.  Vi  har  noget, 
som  vi  måske  kan  kalde  .  et  ,går  til 
nadvermøde'-rør,  et  ,holde 

visdomsordet'-rør,  et  ,betale  tiende'-rør, 
et  ,holde  familiebøn'-rør,  et  ,læse 
skrifterne'-rør,  og,  som  ét  af  de  vigtigste 
-  ét,  der  kan  siges  at  være  mester-røret  i 
hele  sjælen  -  har  vi,  hvad  vi  kan  kalde 
,holde  sig  moralsk  ren'-røret.  Hvis  ét  af 
disse  rør  brænder  ud  eller  ødelægges  ved 
at  misbruges  -  eller  ikke  blive  brugt  -  hvis 

vi  undlader  at  holde  Guds  befalinger  -  så 
har  det  samme  virkning  på  vort  åndelige 
jeg  som  et  udbrændt  rør  i  et  radio- 
apparat." 

Derefter  fortsatte  jeg:  „Femten  retskaf- 
ne mænd,  der  bor  her  i  staven,  bad  i 
aftes.  De  hørte  vidnesbyrdene  og  udsag- 
nene, og  samtlige  mænd  var  enige  om  at 
sige,  at  Deres  bror  var  skyldig.  Og  nu 
siger  De,  der  ikke  gør  noget  af  alt  dette, 


„Jeg  har  et  troende 
hjerte,  der  begyndte  med 
et  enkelt  vidnesbyrd,  der 
kom,  da  jeg  var  barn  .  .  . 
Jeg  forstod  da  ...  at  der 
fandtes  personer  ud  over 
det,  jeg  kunne  se,  for  jeg 
havde  ganske  bestemt 
hørt  en  stemme.'"  .  .  . 

HAROLD  B.  LEE 


at  De  bad  og  fik  det  modsatte  svar. 
Hvordan  vil  De  forklare  det?" 
Og  så  gav  den  mand  et  svar,  som  jeg 
mener  er  klassisk.  Han  sagde:  „Ja,  præ- 
sident Lee,  jeg  tror,  jeg  må  have  fået  mit 
svar  fra  den  forkerte  kilde."  Og  det,  ved 
I  nok,  er  så  sandt  som  det  kan  være.  Vi 
får  vore  svar  fra  den  magts  kilde,  som  vi 
har  tilbøjelighed  til  at  adlyde.  Hvis  vi 
følger  djævelens  veje,  vil  vi  få  svar  fra 
djævelen.  Hvis  vi  holder  Guds  befalin- 
ger, vil  vi  få  vore  svar  fra  Gud. 
Jeg  lyttede  til  en  inspireret  prædiken  på 
Brigham  Young  University  af  præsident 
J.  Reuben  Clark,  jr.,  som  analyserede  de 
forskellige  måder,  hvorpå  åbenbaring 


kommer.  Han  talte  først  om  en  teofani, 
som  han  definerede  som  en  oplevelse, 
hvor  Faderen  eller  Sønnen  eller  begge 
personligt  viser  sig  eller  taler  direkte  til 
mennesker.  Moses  talte  med  Herren  an- 
sigt til  ansigt;  Daniel  oplevede  en  teofani 
eller  personlig  åbenbaring.  Da  mesteren 
kom  til  Johannes  Døberen  for  at  blive 
døbt,  husker  I  nok,  at  en  stemme  talte 
fra  himmelen  og  sagde:  „Denne  er 
min  Søn.  den  elskede;  i  ham  har  jeg  vel- 
behag." (Matt.  3:17)  Ved  Paulus'  om- 
vendelse, som  jeg  allerede  har  nævnt,  var 
der  også  tale  om  en  personlig  tilsyne- 
komst, og  en  lydelig  stemme  hørtes.  Ved 
forklarelsen,  hvor  Peter,  Jakob  og  Jo- 
hannes gik  med  Mesteren  til  et  højt 
bjerg,  hvor  Moses  og  Elias  viste  sig  for 
dem,  hørtes  igen  en  stemme  fra  himme- 
len, som  sagde: 

„Denne  er  min  Søn,  den  elskede,  i  ham 
har  jeg  velbehag."  (Matt.  17:5) 
Måske  var  den  største  af  alle  teofanier  i 
vor  tid  Faderens  og  Sønnens  tilsyne- 
komst for  profeten  Joseph  Smith  i  lun- 
den. Derefter  forekom  adskillige  åben- 
baringer, hvoraf  én  er  omtalt  i  Lære  og 
Pagters  110.  afsnit,  og  hvori  Frelseren 
viste  sig  for  Joseph  og  Oliver. 
Jeg  har  et  troende  hjerte,  der  begyndte 
med  et  enkelt  vidnesbyrd,  der  kom,  da 
jeg  var  barn.  Jeg  var  taget  hjemmefra 
sammen  med  min  far  til  en  gård,  hvor 
jeg  prøvede  at  finde  noget  at  gøre,  indtil 
min  far  var  parat  til  at  tage  hjem.  På  den 
anden  side  af  et  gærde  var  der  nogle 
gamle  skure,  der  nok  kunne  tiltrække  sig 
en  nysgerrig  drengs  opmærksomhed,  og 
jeg  havde  eventyrblod  i  mig.  Jeg  begynd- 
te at  klatre  over  gærdet,  da  jeg  hørte  en 
stemme  kalde  mig  ved  navn  og  sige:  „Gå 
ikke  derhen!"  Jeg  vendte  mig  om  og  så 
efter  min  far,  for  at  se,  om  det  var  ham, 
der  talte  til  mig,  men  han  var  langt  borte 
i  den  anden  ende  af  marken.  Og  der  var 
ingen  andre  i  sigte.  Jeg  forstod  da,  som 
det  barn,  jeg  var,  at  der  fandtes  personer 

ud  over  dem,  jeg  kunne  se,  for  jeg  havde 
ganske  bestemt  hørt  en  stemme. 
Profeten  Enos  omtalte  en  anden  måde  at 
modtage  åbenbaring.  Han  skriver  denne 
meget  betydningsfylde  udtalelse  i  sin  op- 
tegnelse i  Mormons  Bog:  „Og  medens 
jeg  således  kæmpede  i  ånden,  se,  da  kom 
Herrens  røst  igen  til  mig."  (Enos  10) 
Med  andre  ord,  somme  tider  hører  vi 
Herrens  stemme  komme  ind  i  vort  sind,  i 
vore  tanker,  og  når  den  kommer,  er  ind- 
trykket nøjagtig  lige  så  stærkt,  som  om 
han  blæste  på  en  trompet  i  vore  ører. 
Må  jeg  bære  mit  ydmyge  vidnesbyrd 
derom?  Jeg  var  engang  i  en  situation, 
hvor  jeg  behøvede  hjælp.  Herren  vidste, 
at  jeg  trængte  til  hjælp,  da  jeg  blev  sendt 
på  en  vigtig  opgave.  Jeg  blev  vækket 
tidligt  om  morgenen  og  blev  korrigeret 
med  hensyn  til  noget,  som  jeg  havde 
planlagt  at  gøre  på  en  anden  måde,  og 
måden  blev  tydeligt  klargjort  for  mig, 
mens  jeg  lå  der  den  morgen,  lige  så 
sandt,  som  om  nogen  havde  siddet  på 
kanten  af  min  seng,  og  fortalte  mig, 
hvad  jeg  skulle  gøre. 
Vi  kan  som  individuelle  medlemmer  af 
kirken  modtage  åbenbaringer  ved 
Helligåndens  kraft.  Herren  sagde  til  pro- 
feten Joseph  Smith  i  kirkens  første  tid: 
„Ja,  se,  jeg  vil  tale  til  dig  i  din  sjæl  og  i  dit 
hjerte  gennem  den  Helligånd,  der  skal 
komme  over  dig,  og  som  skal  bo  i  dit 
hjerte.  Se,  dette  er  åbenbaringens  Ånd." 
(L&P.  8:2-3)  Profeten  Joseph  Smith  sag- 
de: „Intet  menneske  kan  modtage  den 
Helligånd  uden  at  modtage  åbenbarin- 
ger. Den  Helligånd  er  en  åbenbarer."  ( 
Profeten  Joseph  Smiths  Lærdomme,  s. 
395) 

Må  jeg  bytte  det  om  og  fremhæve  betyd- 
ningen for  sidste  dages  hellige  og  sige,  at 
enhver  sidste  dages  hellig,  som  er  blevet 
døbt,  og  som  har  fået  hænder  lagt  på  sig 
af  ledende  brødre,  der  befalede  ham  at 
modtage  Helligånden,  og  som  ikke  har 
modtaget        en        åbenbaring        fra 


Helligånden,  har  ikke  modtaget 
Helligåndens  gave,  som  han  er  berettiget 
til.  Deri  ligger  noget  meget  vigtigt.  Lad 
mig  henvise  til,  hvad  profeten  Joseph 
Smith  sagde  om  åbenbaring: 
„Et  menneske  kan  profetere  ved  at  læg- 
ge mærke  til  den  første  tilkendegivelse  af 
åbenbaringens  ånd;  f.eks.  når  du  føler 
den  rene  intelligens  flyde  ind  i  dig,  kan 
den  pludseligt  give  dig  visse  tanker  og 

ideer,  så  at  du  -  ved  at  lægge  mærke  dertil 
-  kan  finde  den  opfyldt  samme  dag  eller 
snart;  dvs.  at  det,  som  blev  fremlagt  for 
jeres  sind  og  forstand  af  Guds  Ånd,  vil 
gå  i  opfyldelse;  og  ved  således  at  lære 
Guds  Ånd  og  forstå  den,  kan  du  vokse 
ind  i  og  med  åbenbaringens  princip,  ind- 
til du  bliver  fuldkommen  i  Kristus  Je- 
sus." {Profeten  Joseph  Smiths  Lærdom- 
me, s.  178-179) 

Hvilke  spørgsmål  kan  I  modtage  åben- 
baring om?  Forbløffer  det  jer  at  høre,  at 
I  -  alle  medlemmer  af  kirken,  som  har 
modtaget  Helligånden  -  kan  modtage 
åbenbaring?  Ikke  for  kirkens  præsident, 
ikke  om  hvordan  der  skal  sørges  for  sa- 

ger,  der  har  at  gøre  med  wardet,  staven 
eller  missionen,  hvor  I  bor;  men  enhver 
har  inden  for  sit  eget  ansvarsområde  ret 
til  at  modtage  åbenbaring  ved 
Helligånden. 

Enhver  mand  har  det  privilegium  at 
udøve  disse  gaver  og  disse  privilegier  i 
ledelsen  af  sine  egne  affærer;  i  opdragel- 
sen af  sine  børn  til  den  vej,  de  bør  følge;  i 
ledelsen  af  sin  virksomhed  eller  andet, 
han  foretager  sig.  Det  er  hans  ret  at  kun- 
ne glæde  sig  over  åbenbaringens  ånd  og 
over  inspiration  til  at  gøre  det  rigtige,  at 
være  vis  og  klog,  retskaffen  og  god  i  alt, 
hvad  han  gør.  Jeg  ved,  at  dette  er  et 
sandt  princip,  og  det  er  det,  jeg  gerne  vil 
have  de  sidste  dages  hellige  til  at  vide. 
Enhver  af  os  burde  derfor  prøve  på  at 
stræbe  efter  og  lytte  til  og  adlyde  de 
pludselige  tanker,  der  kommer  til  os,  og 
hvis  vi  vil  adlyde  dem  og  udvikle  evnen 
til  at  høre  disse  tilskyndelser,  kan  også  vi 
-  enhver  af  os  -  udvikle  os  i  åbenbarin- 
gens ånd. 

Men  der  er  endnu  en  måde,  hvorpå 
åbenbaringer  kan  komme,  og  det  er  gen- 
nem drømme.  Men  jeg  vil  ikke  til  at 
fortælle  jer,  at  enhver  drøm,  I  har,  er  en 
direkte  åbenbaring  fra  Herren,  men  jeg 
er  bange  for,  at  der  er  de  af  jer,  som  rask 
væk  tilsidesætter  dem  allesammen  og  si- 
ger, at  de  ikke  har  noget  formål.  Og 
alligevel  er  der  overalt  i  skrifterne  ned- 
skrevet tilfælde,  hvor  Herren  gennem 
drømme  har  ledet  sit  folk. 
Lad  os  se  på,  hvad  Parley  P.  Pratt  sagde 
om  dette  spørgsmål: 
„I  alle  tidsaldre  og  uddelinger  har  Gud 
åbenbaret  mange  vigtige  instruktioner 
og  advarsler  til  mennesker  ved  hjælp  af 
drømme.  Når  det  bevidste  sind  og  de 
fysiske  sanser  løses  fra  deres  aktivitet, 
nerverne  slappes,  og  menneskene  sover, 
sker  det,  at  de  åndelige  sanser  til  en  vis 
grad  er  frie  til  at  påtage  sig  deres  funk- 
tioner, at  genkalde  sig  nogle  udviskede 
omrids,  nogle  forvirrede  og  halvt  define- 


rede genkaldelser  fra  den  himmelske 
verden,  og  de  værdsatte  scenerier  fra 
deres  tidligere  tilstand."  Deres  beslægte- 
de ånder  svæver  så  omkring  dem  i  dybe- 
ste kærlighed,  den  højeste  grad  af  hengi- 
venhed, den  ivrigste  omsorg.  Ånd  kom- 
munikerer med  ånd,  tanke  møder  tanke, 
sjæl  blander  sig  med  sjæl  i  al  den  gensidi- 
ge rene  og  evige  kærligheds  begejstring.  I 
denne  situation  kan  de  åndelige  sanser 
(og  hvis  vi  kunne  se  vore  ånder,  ville  vi 
vide,  at  de  har  øjne  til  at  se  med,  ører  til 
at  høre  med,  tunger  til  at  tale  med  osv.) 
samtale  med  guddommen  eller  have  fæl- 
lesskab med  engle  og  retskafne  menne- 
sker, der  er  blevet  gjort  fuldkomne." 
Hvis  vi  vil  lære  ikke  at  være  så  spidsfin- 
dige, at  vi  afskriver  muligheden  for  ind- 
tryk fra  dem,  som  er  ude  af  syne,  ville  vi 
måske  også  få  en  drøm,  der  leder  os  som 
en  åbenbaring. 

Guds  åbenbaringer  er  de  standarder, 
hvormed  vi  måler  al  lærdom,  og  hvis 
noget  ikke  stemmer  med  åbenbaringer- 
ne, kan  vi  være  sikre  på,  at  det  ikke  er 
sandhed. 

Jeg  kommer  til  jer  som  én,  der  sidder 
sammen  med  mænd,  der  lever  nær  deres 
himmelske  Fader.  Jeg  har  set  sager,  der 
bringes  frem  for  Det  øverste  Præsident- 
skab og  De  tolvs  Råd  i  vore  ugentlige 
møder,  om  hvilke  der  er  blevet  truffet 
afgørelser,  som  ikke  var  baseret  på  for- 
nuft, men  var  baseret  på  indtryk,  der, 
efter  at  afgørelsen  var  truffet,  viste  sig  at 
have  været  en  himmelsendt  vejledning  til 
at  beskytte  og  til  at  vejlede. 
Efter  at  en  vigtig  beslutning  er  blevet 
truffet,  har  det  været  noget  betagende  at 
høre  kirkens  præsident  sige:  ,, Brødre, 
Herren  har  talt.  " 

Det,  som  vi  alle  burde  stræbe  efter,  er  at 
leve  sådan,  og  at  holde  Herrens  befalin- 
ger, så  han  kan  besvare  vore  bønner. 
Hvis  vi  vil  leve  værdigt,  vil  Herren  vejle- 
de os  -  ved  personlig  tilsynekomst,  ved 
sin  stemme,  ved  at  hans  stemme  trænger 

ind  i  vort  sind  eller  ved  indtryk  på  vort 
hjerte  og  vor  sjæl.  Og,  hvor  taknemmeli- 
ge burde  vi  ikke  være,  hvis  Herren  sen- 
der os  en  drøm,  der  åbenbarer  os 
skønheden  af  evigheden  eller  en  advarsel 
og  vejledning  til  vort  særlige  gavn.  Ja, 
hvis  vi  lever  sådan,  vil  Herren  vejlede  os 
til  vor  frelse  og  til  vor  gavn. 
Jeg  bærer  jeg  mit  ydmyge  vidnesbyrd 
om,  at  jeg  ved  åbenbaringens  røst  og 
kraft  har  modtaget  kundskab  om  og 
forståelse  af,  at  Gud  er  til. 
Det  var  ugen  efter  en  konference,  da  jeg 
var  ved  at  forberede  en  radiotale  om 
Frelserens  liv  og  igen  læste  historien  om 
hans  liv,  korsfæstelse  og  opstandelse,  at 
der   til    mig   kom   et   vidnesbyrd,    en 


realitetsforståelse  af  ham.  Det  var  mere 
end  blot  en  skreven  side,  for  jeg  kunne 
virkelig  betragte  det  hele  lige  så  tydeligt, 
som  om  jeg  var  personligt  til  stede.  Jeg 
ved,  at  disse  ting  kommer  gennem  åben- 
baringer fra  den  levende  Gud. 
Jeg  bærer  mit  højtidelige  vidnesbyrd 
om,  at  kirken  i  dag  ledes  gennem  åben- 
baring. Enhver  sjæl  deri,  som  er  blevet 
velsignet  til  at  modtage  Helligånden,  har 
kraft  til  at  modtage  åbenbaring.  Gud 
hjælpe  jer  og  mig,  at  vi  altid  vil  leve 
således,  at  Herren  kan  besvare  de  trofa- 
stes bønner  gennem  os. 

Tale  på  Brigham  Young  University  den 
15.  oktober  1952. 


Harold  B.  Lees  professionelle  tilværelse  begyndte 
som  pædagog  -  som  19-årig  havde  han  allerede  to 
års  tjeneste  bag  sig  som  chef  for  en  kommuneskole 
i  Idaho. 

Det  ene  formål  med  livet 


Ældste  Sterling  W.  Sill 

De  halvfjerds'  første  K vorum 


Hvis  der  er  noget,  jeg  er  helt  overbe- 
vist om,  så  er  det,  at  det  eneste  formål 
med  livet  er  at  have  fremgang.  Det  ville 
være  fuldstændig  ulogisk  for  Gud  at  ska- 
be os  i  sit  billede,  give  os  sin  personlige 
form,  velsigne  os  med  disse  potentielle 
strålende  hjerner,  disse  mirakuløse  per- 
sonligheder og  disse  fantastiske  fysiske 
kræfter,  for  derefter  at  forvente,  at  vi 
spilder  vores  liv  i  fiasko.  Og  alligevel  er 
jeg  sikker  på,  at  det  største  spild  i  verden 
er,  at  I  og  jeg  lever  så  langt  under  vore 
muligheders  stade. 

Kirkens  præsident  har  sagt,  at  enhver  i 
kirken  burde  være  missionær.  Men  op  til 
nu  er  der  en  stor  del  af  de  voksne  mænd  i 
kirken,  som  endnu  kun  er  vordende  æld- 
ster.  Nogle  af  dem,  der  rejser  på  mission, 
øger  deres  religiøse  aktivitet  i  to  år,  hvo- 
refter de  kommer  tilbage  og  falder  hen  i 
deres  tidligere  svagheder. 
Herren  har  sagt,  at  han  ønsker  sit  bud- 
skab båret  ud  til  enhver  nation,  slægt, 
tungemål  og  folk,  og  alligevel  er  der  nog- 
le af  os,  som  er  udpeget  til  den  kaldelse, 
der  endnu  ikke  har  fået  det  budskab 
over  hegnet  til  vores  nabo  eller  til  enden 
af  den  gade,  hvor  vi  bor.  Hjemmelærere 
sendes  ud  for  at  belære  medlemmerne 


om  evangeliet,  og  alligevel  begrænser  vi 
ofte  vores  samtale  med  dem  til  vejrliget 
eller  til  politik,  således  at  deres  tilværelse 
forbliver  i  tåge  og  mørke.  Det  er  umuligt 
at  give  et  åndeligt  budskab  uden  at  have 
en  åndelig  budbringer.  Budskabet  har 
kun  liden  kraft,  hvis  budbringerens  liv  er 
opfyldt  af  smuds,  umoralitet,  svaghed, 
synd  og  fejltagelser.  Vi  bør  insistere  på 
succes  i  alle  livets  forhold. 
Herren  har  givet  os  den  bedste  opskrift 
på  succes,  der  nogen  sinde  er  blevet  givet 
i  verden,  da  han  sagde:  ,,Der  er  en  lov 
uigenkaldelig  fastsat  i  himlen,  før  denne 
jords  grundlov  blev  lagt,  ifølge  hvilken 
alle  velsignelser  er  forjættede. 
Og  når  vi'  opnår  en  velsignelse  fra  Gud, 
er  det  ved  når  lydighed  mod  den  lov, 
ifølge  hvilken  den  er  forjættet.  (L&P. 
130:20,21) 

Herren  ønsker,  at  hver  og  en  af  os  skal 
have  fremgang.  Alt,  hvad  vi  behøver  at 
gøre,  er  at  finde  den  lov,  der  styrer  den 
fremgang,  og  derpå  fortsætte  derfra.  Og 
jeg  vil  gerne  påpege  en  stor  sandhed:  at 
den  mest  spændende  oplevelse  er  at  blive 
regnet  højt  i  det  vigtige  foretagende, 
hvori  Gud  selv  bruger  al  sin  tid:  frelse 
for  menneskene. 

nogen 

som  elsker  dig  . . . 

„De  fleste  af  os  i  denne  verden  er  meget 
ensomme;  du,  der  har  nogen  der  elsker 
dig,  hold  fast  ved  dem  og  tak 
Gud.'"  (  Ukendt  forfatter) 


Disse  ord  der  kommer  fra  en  ukendt, 
fortæller  noget  om  sjælens  søgen  noget 
vi  oplever  nar  vi  spørger  os  selv  hvor 
meget  vi  betyder  for  andre,  hvor  meget 
de  betyder  for  os;  hvor  meget  vor  nær- 
værelse eller  fravær  betyder  for  nogen, 
hvor  stor  forskel  det  ville  gøre  om  vi  er  i 
eller  ude  af  denne  verden,  hvor  meget  vil 
vil  blive  savnet. 

Hvad  vi  end  ser  i  disse  tankevækkende 
linier,  får  det  os  til  at  se  på  vore  kære,  på 
dem  vi  tilhører,  dem  der  tilhører  os,  og 
til  at  forstå  den  dybere  betydning  af  at 
have  familiekærlighed  og  loyalitet. 
Hvor  velsignet  er  det  ikke  at  kurine  ven- 
de hjemad,  når  man  er  træt  eller  syg  eller 
mismodig  eller  blot  lidt  trist  til  mode 
over  verden  -  træt  af  at  snakke,  af  uper- 
sonlige mennesker  og  den  endeløse  dag- 
lige rutine.  Hvor  velsignet  er  det  ikke  at 
høre  til  et  sted,  og  hvor  meget  skylder  vi 
ikke  dem  som  er  der,  bare  for  den  velsig- 
nelse det  er  at  høre  til,  blot  for  en  plads  i 
familiekredsen. 


Man  kan  til  tider  være  træt  og  irritabel 
over  hjemmet  og  familien  og  familieom- 
givelserne. Alle  disse  ting  kan  virke 
glansløst,  føles  lidt  ensformigt,  og  andre 
steder  kan  synes  mere  spændende.  Men 
når  man  har  prøvet  meget  og  været  langt 
omkring,  har  set  hvor  flygtigt  og  overf- 
ladisk nogle  ting  somme  tider  er,  vokser 
taknemmeligheden  for  det  privilegium 
det  er  at  tilhøre  noget  man  kan  regne 
med  -  hjemmet  og  familien,  og  vore  kæ- 
res loyalitet. 

Venner  beriger  livet  og  dagene  ville  være 
fattige  og  tomme  uden  dem.  Vi  er  tak- 
nemmelige for  fagfolk  og  de  giver  os  stor 
tryghed  og  yder  mange  tjenester,  men  jo 
mere  vi  ser,  hvor  meget  det  betyder  at 
være  knyttet  sammen  af  pligter,  respekt 
og  tilhørsforhold,  opdager  vi  at  der  intet 
findes  som  fuldtud  kan  erstatte  den  fun- 
damentale plads  som  slægtskab  har  i  fa- 
milielivet. 

,,En  mand  rejste  verden  rundt  for  at  fin- 
de det  han  trængte  til,"  sagde  George 
Moore,  ,,og  kom  hjem  og  fandt  det."  De 
fleste  af  os  er  meget  ensomme  i  denne 
verden;  du,  der  har  nogen  der  elsker  dig, 
hold  fast  ved  dem  og  tak  Gud." 


George  Moore:  The  Brook  Kerish 

